JU Narodna biblioteka Budve će programe kojimaove godine obilježava Dan opštine Budva započeti u subotu, 17. novembra u 19h promocijom 11. broja časopisa Krug mladih i s tim u vezi okruglim stolom pod nazivom “Zelena gradska površina, šta to bješe?” na kojem će biti riječi o nedostatku zelenih površina u Budvi, nedostatku dječjih igrališta, parkova i prostora zadruženje i rekreaciju. Promocija i okrugli sto biće održani u Narodnoj biblioteci a program se realizuje u saradnji sa NVO “Sedma sila mladih”.\nUčesnici okruglog stola “Zelena gradska površina, šta to bješe?” biće arhitektice Ivana Babić i Višnja Marković, i direktorica PPU Vini Pu Marina Jovanović. Svoje mišljenje iznijeće mladi Budve i članovi redakcije „Krug mladih“. Moderatorka ćebiti Zorica Radenović, urednica časopisa i portala „Krug mladih“.\nČasopis „Krug mladih“ izdaje NVO „Sedma sila mladih“ koja u saradnji sa Narodnom bibliotekomBudve organizuje radionice novinarskog i kreativnog pisanja. Jedanaesti broj časopisa podržan je od strane Ministarstva sporta Crne Gore, Opštine Budva, Turističke organizacijeBudve i drugih javnih preduzeća i firmi.\nNarodna biblioteka Budve će program proslave Dana opštine nastaviti u ponedjeljak, 19. oktobra u 19h u holu Akademije znanja promocijom novog romana Tamare Kovačević “Nešto naše”.\nU utorak, 20. novembra sa početkom u 20h takođe u holu biće promovisana nova knjiga iz edicije Narodne biblioteke Budve – zbirka poezije Katarine Sarić “SvejAdno mi je i ostale dijagnoze socijale”.\nIzložba “Dan opštine u Primorskim novinama od 1972 – 2003. godine” biće otvorena u holu Akademije znanja u srijedu, 21. novembra u 18h. Izložbu će otvoriti Vaso Stanišić, bivši glavni i odgovorni urednik “Primorskih novina”.\nPromocija monografije “Jovo Ivanović”, suizdavački projekat Muzeja i galerija Budve i Narodne biblioteke Budve, biće održana u Modernoj galeriji u petak, 23. novembra sapočetkom u 18h. Istog dana, 23.novembra u 20h u holu Akademije znanja, biće promovisana knjiga čiji je izdavač Narodna biblioteka Budve – “Saglasja”, političko –filozofski ogledi dr Predraga Zenovića.\nOvogodišnji program obilježavanja Dana opštineBudva biće završen u subotu 24. novembraknjiževnom večeri “Ljubiša i krug književnikaBudve” čiji je početak planiran u 20h.


NIŠ: Sarajevska ulica menja naziv u Ulicu 63. padobranske brigade - Naša Borba\nNIŠ: Sarajevska ulica menja naziv u Ulicu 63. padobranske brigade\nBulevar od Crkve Svetog Pantelejmona prema Čalijama, ubuduće će se umesto Somborski, zvati isto kao i crkva. Od crkve i raskrsnice levo poneće ime Bulevar potpukovnika Gorana Ostojića. Ovo su izglasali niški odbornici, a odlučili su i da Sarajevska ulica koja se proteže od Železničkog mosta do Vojnog aerodroma promeni ime u Ulicu 63. padobranske brigade, ali samo u delu od Blok Signala do ulaska u Aerodrom.\nOvo je na poslednjoj sednici usvojila većina niških odbornika koja je za 3 sata, bez posebne diskusije i objašnjenja, “pretrčala” preko 60 tačaka, među kojima su bile i izmene imena ulica.\nOdluke o novim imenima pomenutih ulica i bulevara, u kojima živi veliki broj Nišlija, stupaju na snagu kada se objave u Službenom listu grada, a onda će i meštani tih delova grada morati da menjaju svoja lična dokumenta.\nIme Svetog Pantelejmona ne treba posebno pojašnjavati, s obzirom na to da je i istoimena bogomolja u ovom delu grada. U zvaničnim gradskim dokumentima pojašnjavaju da je Goran Ostojić bio oficir 63. padobranske brigade i da je poginuo 28. jula 1998. godine u rejonu Juničkih planina.\n63. padobranska brigada je ostavila neizbrisivi trag, kako u Srbiji, tako i u Nišu koja je u dugom periodu odigrala značajnu ulogu kao udarna pesnica naše vojske. Samo tokom 1991. i 1992. godine imala je 135 različitih borbenih, bezbednosnih, obaveštajnih i specijalnih zadataka – pojašnjavaju iz Grada.\nSarajevska je jedna od najdužih ulica u Nišu, ali sada će biti skraćena i prostiraće se od Železničkog mosta do Blok Signala i obližnjeg pružnog prelaza.\nSourceJuzne vesti Nasa borba\nPrethodni tekstIZOLACIJA: Milionski grad pod karantinom, umrlo 17 ljudi\nSledeći tekstMITROVIĆ I PEŠIĆKA: Kad te je neko poslednji put pendrečio?


Promocije – Strana 4 – Angelina Petrović\nJedinstvena promocija u Batočini\nAngelina 26 aprila, 2015 24 novembra, 2018\nPisana reč Angeline Petrović, polako ali sigurno dopire u sve krajeve Srbije i regiona. U organizaciji narodne biblioteke Batočina održana je promocija posljednjeg romana „Sveštenik“ ali su prisutni upoznati i sa ostalim izdanjima autorke. Posebno je zanimljivo da su svi prisutni (oko 30-tak osoba) kupili bar po jedan primerak romana, što je jedinstven slučaj u…Continue reading Jedinstvena promocija u Batočini\n„Sveštenik“ napokon u Beogradu\nAngelina 20 marta, 2015 30 juna, 2019\nPola godine poslije izlaska romana „Sveštenik“, konačno je održana promocija u glavnom gradu. Pokazalo se istinitim da je Beograd uvek bio nešto posebno. Zahvaljujući razumevanju i svojevrsnoj podršci nadležnih iz knjižara „Delfi“, izdavača IK „Arte“ te naravno angažmanom same autorke, promocija je nadmašila sva očekivanja. U prekrasnom (i kultnom) ambijentu SKC „Delfi“ i uz učešće…Continue reading „Sveštenik“ napokon u Beogradu\nKikinda, drugi put…\nAngelina 13 februara, 2015 30 juna, 2019\nPo drugi put, za manje od pola godine, poštovaoci dobre knjige su imali priliku ugostiti Angelinu Petrović. Ovaj put, autorica se predstavila svojim poslednjim romanom „Sveštenik“ . Pred punom dvoranom kulturnog centra Kikinda posetioci su mogli uživati u predstavi koju su priredili književnik Miodrag Brkin i glumac Jordan Bursać „igrajući“ odlomak iz romana i, naravno,…Continue reading Kikinda, drugi put…


Niška Inicijativa odustala od učešća na lokalnim izborima - IZBORI - Dnevni list Danas\nPočetna » Politika » IZBORI » Niška Inicijativa odustala od učešća na lokalnim izborima\nNiška Inicijativa odustala od učešća na lokalnim izborima\nNiška Inicijativa saopštila je danas da je odustala od učešća na lokalnim izborima 21. juna.\n3Piše: FoNet 01. juna 2020. 10.10\nTakvu odluku Inicijativa je, kako se navodi u saopštenju, donela tokom procesa prikupljanja potpisa „pre svega zbog straha po sopstveno zdravlje zbog prisustva virusa kovid -19, a potom „i zbog toga što se potpisujući za listu ljudi podržavate pokret i ljude koji su bili trn u oku vladajućoj koaliciji“.\nTotalna medijska blokada lokalnih medija koji se finansiraju iz budžeta je onemogućila da svi građani znaju da smo odlučili da treba da učestvujemo na izborima, kao i da smo počeli sa prikupljanjem potpisa, navodi se u saopštenju.\nNiška Inicijativa se zahvaljuje svim hrabrim ljudima koji su odvojili vreme, energiju i podržali listu koju smo planirali da kandidujemo u Skupštini grada Niša kao i Opštini Medijana. Činjenica da nećemo imati predstavnike u gradskoj Skupštini neće sputati, već ćemo nastaviti da se borimo za njihova prava i da pratimo rad gradskih institucija i o njihovim propustima obaveštavamo javnost, dodaje se u saopštenju.\nIzbori, Loklni izbori, Niška inicijativa\n01. juna 2020. u 10.57\nGradjanima Nisa, je naneto toliko brutalnih ponizenja od strane SNS-a da bi na sadasnjim izborima glasove dali prvoj pravoj opozicionoj stranci , makar se zvala „kravlja balega“. Ova izjava za javnost navedene Niske Inicijative je nalik na pismo sindikata francuskih sobarica.\n01. juna 2020. u 12.17\nNiška inicijativa, svašta, da je Beogradska možda bi i bilo nešto, a još su protiv našeg Mesije, pa čemu su se uopšte nadali?\nCOVID 19 ili strah nišlija da podrže bilo koga sem vladajuće garniture!? kaže:\nOpasnost od virusa bila je prisutnija kada su krenuli sa sakupljanjem potpisa, nego što je danas kada odustaju od svoje namere. Ukoliko neko u gradu, trećem po broju stanovnika u Srbiji, ne može da prikupi potpise vreme je da se progovori o strahu od odmazde vladajuće garniture koji postoji kod građana.


YTONG: Izgradnja stambeno – poslovnog kompleksa „Blok 32“\nU centralnoj zoni Novog Beograda, u toku je izgradnja još jednog arhitektonski izazovnog kompleksa. Gradnja stambeno-poslovnih objekata u Bloku 32, zvanično je otpočela u martu. Investitori ovog savremenog projekta su PMC Inženjering, iz Beograda i SPC – Arhiepiskopija Beogradsko-Karlovačka, a autor urbanističkog projekta stambeno-poslovnog komplekas je Arhitektonski fakultet u Beogradu.\nPrema projektnoj dokumentaciji pomenuti kompleks će se zauzimati ukupnu bruto površinu od 36.701 m2, od čega je predviđeno za 8.403 m2 poslovni prostor, 16.203 m2 za stambenog prostora, dok će se podzemna garaža prostirati na 12.094 m2 i sadržati 322 parking mesta.\nProjektnim planom je predviđena gradnja objekta u formi otvorenog bloka, koji se sastoji od tri dominantna kubusa. Svi stanovi ovog multifunkcionalnog objekta su projektovani u duhu savremenog koncepta i luksuznog stanovanja. Prilikom gradnje korišćeni su Ytong materijali, koji su poznati po svom prirodnom sastavu i izuzetnim termičkim karakteristikama.\nJedna od karakteristika objekta u Bloku 32, jesu velike ozelenjene terase koje obezbeđuju dovoljno dnevnog svetla i prirodnu ventilaciju, dodatno naglašavajući horizontalnu podelu na fasadi. Glavni ciljevi integracije arhitekture i zelenila je promocija ekološke održivosti, podizanje svesti o upotrebi energije i zaštiti životne sredine.\nIzvor i fotografija: Blok32.rs


Mekalister Abazoviću: Crna Gora na najboljem putu da postane 28. članica EU - CG Live\n,,U prethodne tri nedjelje u našoj državi pokrenuto je više procesa u borbi protiv visoke korupcije i organizovanog kriminala nego u protekle dvije decenije”, saopšteno je nakon sastanka predsjednika Vlade Crne Gore dr Dritana Abazovića sa predsjedavajućim AFET-a, Dejvidom Mekalisterom.\nPredsjednik Vlade Abazović naglasio je Crna Gora kao odgovoran kandidat za članstvo u Uniji dosljedno prati vanjsku i bezbjednosnu politiku EU gdje se bez izuzetka pridružujemo stavovima i odlukama EU i dajemo doprinos mirovnim misijama EU.\nRegionalna saradnja, dobrosusjedski odnosi, uz evropske integracije i djelovanje u okviru NATO, su ključni prioriteti vanjske politike Crne Gore, istakao je premijer Abazović.\nPredsjedavajući Odbora za vanjske poslove Evropskog parlamenta, Dejvid Mekalister, istakao je da je Crna Gora na najboljem putu da postane 28. članica EU. ,,Crna Gora može biti uspješna priča i nada državama Zapadnog Balkana o evropskom proširenju. Moramo da podržimo države koje su na reformskom putu”, naglasio je Mekalister.\nPrevious Abazović sa Bilčikom: U Briselu se osjeća pozitivna energija prema Crnoj Gori\nNext Uz podršku Austrije brže ka EU


Slaven Gojković, kadar Socijalističke partije i dosadašnji direktor za komercijalne poslove u “Šumama RS” imenovan je za direktora preduzeća, umesto dosadašnjeg v.d. Zorana Stojčića. Međutim, fotelja se uveliko ljulja i Branku Tasovcu, direktoru Centra za gazdovanje kršom, organizacione jedinice “Šuma RS” sa sedištem u Trebinju.\nVlado Pavlović, predsednik granskog sindikata, tvrdi da upravo Tasovac osniva lažni sindikat, da bi razbio pravi i prikrio korupciju.\n– Prete radnicima, čak i njihovim porodicama, da se neće dobro provesti, ako ne pristupe njihovom direktorskom sindikatu – tvrdi Pavlović i dodaje da je pod pritiskom i predsednica “stare” sindikalne organizacije u Centru, Slavica Mrkajić.\nPavlovićev sindikat tvrdi da je novi sindikat osniva šef pravne službe u preduzeću, ali da je dirigent cele operacije Tasovac, koji, kako tvrde, želi da ostvari “nečasne i neradničke ciljeve” i prikrije “zloupotrebu funkcije i sumnjive rabote”.\nOptužuju direktora Tasovca za “zloupotrebu građevinskih mašina preduzeća u privatne svrhe” i za “enormno visoke troškove reprezentacije”, kao i da robu i usluge za preduzeće nabavlja od rođakove privatne firme “Peron” iz Trebinja.\nOn tvrdi da nije učestvovao u stvaranju nove sindikalne organizacije u Centru, ali da to nije ni branio, te da su aktivisti “starog” sindikata vršili pritisak na njega da zaustavi formiranje novog sindikata, preteći mu da će “udariti po njemu, ako ih ne posluša”.\n-Ne znam zašto bih ja to činio. Oba su sindikata reprezentativna i imaju pravo da deluju – kaže Tasovac.\n– Nabavili smo jednu malu kombinovanu građevinsku mašinu i platili je oko 140.000 KM, ona je upola već isplatila sama sebe, jer u našem rasadniku radi poslove za koje bismo, inače, morali angažovati treće lice. Kod mene ta mašina nije radila, a i ne znam gde bi, niti imam imanje, niti svoj rasadnik – kaže Tasovac.\nBITKA ZA TREĆU FOTELJU SNSD i Demos u borbi za funkciju u “Šumama Srpske”


Datum objave: 27.11.2018 13:53 | Autor: MJU\nU uvodnom dijelu govorili su ministarka javne uprave, Suzana Pribilović i direktor Agencije za elektronske medije Crne Gore , Abaz Beli Džafić.\nMinistarka Pribilović, je podsjetila da je Crna Gora potpisnica Konvencije Ujedinjenih nacija o pravima osoba sa invaliditetom, navodeći da je obaveza da se primjenjuje princip jednakosti u pristupu informacijama i komunikacijama.\n„Iako je Crna Gora potpisnica ove Konvencije, želim da vjerujem da smo kao pojedinci spremni da učinimo sve što je u našoj moći da, u svim segmentima društva, pokažemo da je jednakost svih, kao i borba protiv svih oblika diskriminacije, utkana u naše tradicionalno društvo“, kazala je Pribilović.\nOna je kazala da informaciono komunikacione tehnologije mijenjaju naš svijet, mijenjaju svakog pojedinca, njegove navike, način rada i života, druženja i zapravo shvatanja svijeta koji ga okružuje. „Samim tim, pristupačnost Internetu i informacijama koje nudi postale su izvor saznanja za sve, ali naročito za osobe sa invaliditetom, kojima ovaj vid komunikacije sa spoljnim svijetom ponekad predstavlja najčešći oblik interakcije sa drugim ljudima i institucijama“, istakla je ministarka Pribilović.\n„Naša obaveza je da prepoznamo ovu oblast u propisima koji se bave elektronskom komunikacijom građana i organa javne uprave, naročito kada su u pitanju internet sajtovi organa javne uprave, kao i elektronske usluge koje ovi organi nude. Sa druge strane, naša obaveza je i da svim učesnicima online zajednice u Crnoj Gori skrenemo pažnju na važnost kreiranja sadržaja koji će biti pristupačan svakom pojedincu. Upravo zato smo sa Agencijom za elektronske medije organizovali ovu radionicu, i u goste pozvali predstavnik\nRegulatorne agencije za komunikacije Bosne i Hercegovine i Ministarstva za ljudska i manjinska prava, kako bi pokazali da pristup ovoj temi treba da bude multidisciplinaran i sveobuhvatan, istakla je ministarka Pribilović.\n„U sklopu svojih svakodnevnih aktivnosti, Agencija je u nekoliko navrata u posljednjih par godina radila istraživanja o dostupnosti sadržaja u elektronskim medijima, kao i o količini sadržaja sa tematikom koja je od značaja za OSI“, podsjetio je Džafić. On je rekao da u Agenciji nisu ni najmanje zadovoljni dobijenim rezultatima.\n„Drugim riječima, zastupljenost ovih sadržaja, kao i njihova dostupnost ciljnim grupama, je ispod svakog prihvatljivog minimuma. Zato smo uspostavili saradnju sa Ministarstvom javne uprave, pa samim tim se i današnja radionica može smatrati početkom našeg zajedničkog intenzivnijeg angažovanja po ovim pitanjima“, rekao je Džafić.\nUčesnici radionice upoznali su se sa zakonodavnim, regulatornim i strateškim okvirom za osiguranje IKT/ e-pristupačnosti, kao i standardima i ključnim smjernicama koje se odnose na web i TV/video pristupačnost.\nCilj radionice je informisanje profesionalnog kadra i druge zainteresovane javnosti u institucijama i organizacijama koje se bave proizvodnjom i kreiranjem TV/video sadržaja, pružaocima medijskih usluga na web portalima, o mogućnostima pružanja usluga dostupnih osobama sa invaliditetom, kao i o tehnologijama koje omogućavaju osobama sa invaliditetom veću dostupnost i jednak pristup njihovim sadržajima.\nVideo: Izlaganje ministarke javne uprave Suzane Pribilović - Radionica pristupačnosti ICT, e-pristupačnost WEB i TV-video\nVideo: Izlaganje direktora AEM-a Abaza Belog Džafića - Radionica pristupačnosti ICT, e-pristupačnost WEB i TV-video\nVideo: Radionica pristupačnosti ICT, e-pristupačnost WEB i TV-video - kadrovi


Ugovor o finansiranju kanalizacije na levoj obali potpisuje se danas - www.lobi-info.rs\nMarija K. 16. oktobra 2019., 09:35 6.5k Views 1 Komentar\nZamenik gradonačelnika Beograda Goran Vesić predvodi delegaciju Beograda koja je juče odputovala u Luksemburg u dvodnevnu posetu Evropskoj investicionoj banci (EIB).\nU delegaciji Beograda su Aleksandar Marković, pomoćnik gradonačelnika, Marko Stojčić, glavni urbanista Beograda, Dragomir Petronijević, član Gradskog veća, Aleksandar Jovičić, predsednik Opštine Palilula, Jovica Vasiljević, sekretar za javni prevoz, Aleksandar Kemiveš, savetnik za ekonomski razvoj i Verica Noveski, savetnik za pravna pitanja.\nTokom dvodnevne posete EIB-u Goran Vesić će danas potpisati Ugovor o finansiranju izgradnje kanalizacije na levoj obali Dunava u opštini Palilula.\nPotpisivanje ovog ugovora je poslednji preduslov da Grad Beograd raspiše tender za projektovanje i izgradnju kanalizacije i prečistača za preradu otpadnih voda na levoj obali Dunava.\nPrethodna objava Postignut dogovor o prekidu protesta, taksisti još na ulicama\nSledeća objava PKB Vodovod najavio ispiranje mreže u Padinskoj i Glogonjskom\n16. oktobra 2019. at 23:38 Copy Link of a Comment\nPotpisan ugovor o ugovoru koji ce biti predugovor za ugovor o ugovoru za ugovor za predugovor ugovora za preduslov ugovora i konacno odobrenje o ugovoru za ugovor …


DANSKA SUSPENDOVALA VAKCINU ASTRAZENECA ZBOG VELIKOG PROBLEMA\n11. marta, 2021 Vesti iz Sveta Napišite komentar\nKao bomba je odjeknula vest u svim vodećim svetskim medijima da je Danska suspendovala vakcinu prrotiv Korona virusa proizvođača AstraZeneca. Prethodno su danske vlasti dozvolile upotrebu vakcine AstraZeneca 5. marta na one starije od 65 godina. Ovom odlukom su suspendovali davanje vakcine ovog proizvođača jer su primetili probleme sa koagulacijom kod pacijenata.\nDanska je suspendovala upotrebu vakcine AstraZeneca protiv Kovida-19 iz predostrožnosti do daljnjeg zbog straha od krvnih ugrušaka kod vakcinisanih ljudi, objavilo je njeno zdravstveno telo u četvrtak (11. marta) što su preneli svi svetski mediji.\nNacionalna zdravstvena agencija je obrazložila svoju odluku “nakon izveštaja o ozbiljnim slučajevima krvnih ugrušaka kod ljudi koji su vakcinisani vakcinom, protiv Kovida-19, AstraZeneca”. Kako se kaže u saopštenju, za sada ne može direktno da se utvrdi da postoji veza između krvinh ugrušaka i vakcine ali je ova odluka donešena iz predostrožnosti.\nPoznato je, da je pre Danske Austrija učinila isto posle smrti 49 godina stare medicinske sestre koja je imala poremećaj krvarenja. U međuvremenu je preliminarna istraga Evropske agencije za lekove (EMA) istakla da ne postoji veza između vakcine protiv AstraZenece i smrti u Austriji. U međuvremenu Estonija, Litvanija, Letonija i Luksemburg su obustavile vakcinaciju ovom vakcinom. U Francuskoj se vakcinacija ovog proizvođača za sada nastavlja.\nTagovi: Danska - korona virus - vakcina


VOICE: U Inđiji nema zagađenja, ali ni rešenja za smrad – Nikola Radišić BLOG\nNikola Radišić BLOG\nOctober 25, 2017 October 26, 2017 Nikola Radišić\nVOICE: U Inđiji nema zagađenja, ali ni rešenja za smrad\nVeć sedam godina građani Inđije u toku letnjih meseci ne mogu da otvore prozor zbog neprijatnog mirisa koji dopire iz pravca severoistočne radne zone gde je smeštena fabrika za proizvodnju hrane za kućne ljubimce, italijanske kompanije Farmina Pet Foods.\nRad fabrike za proizvodnju hrane za kućne ljubimce bila je glavna tema u toku predizbornih kampanja od 2010. godine. Opozicione stranke su optuživale tada vladajuću koaliciju (DS-SPS) da su odgovorni za zagađenje vazduha u opštini Inđija. Dolaskom na vlast Srpske napredne stranke, u aprilu prošle godine, najavljene su radikalnije mere u rešavanju problema neprijatnog mirisa ali problem i dalje nije rešen, pokazuje istraživanje Vojvođanskog istraživačko-analitičkog centra (VOICE).\nUmesto suzbijanja neprijatnog mirisa, za koji je utvrđeno da dolazi iz fabrike za proizvodnju hrane za kućne ljubimce, Odeljenje za urbanizam, komunalno-stambene poslove i zaštitu životne sredine odobrilo je kompaniji Farmina Pet Foods upotrebnu dozvolu za dogradnju objekta koji će uključiti i pokretanje nove proizvodne linije, saznaje VOICE\nPotpisivanje ugovora i izgradnja fabrike\nOpština Inđija i Farmina Pet Foods potpisale su ugovor o izgradnji fabrike u maju 2006. godine, vredan osam miliona evra. Tada je najavljeno da će proizvodni kapaciteti fabrike, u početnoj fazi, iznositi 10 tona po satu a za pet godina uslediće povećanje proizvodnje na 30 tona po satu. Rečeno je da će se mesečno u fabrici proizvoditi 850 tona hrane za kućne ljubimce, 90 odsto te proizvodnje će se izvoziti a više od polovine sirovina kupovaće se u Srbiji.\nDo realizacije je došlo četiri godine kasnije (mart 2010. godine) kada su na svečanom otvaranju pored vlasnika kompanije, Anđela Rusa, prisustvovali i tadašnji predsednik opštine Inđija Goran Ješić, tadašnji potpredsednik Vlade Srbije i ministar ekonomije i regionalnog razvoja Mlađan Dinkić, kao i tadašnji savetnik direktora uprave za veterinu u ministarstvu za poljoprivredu, vodoprivredu i šumarstvo Zvonimir Rot. Posao u novootvorenoj fabrici pronašlo je 50 stanovnika opštine Inđija.\nSamo godinu dana nakon svečanog otvaranja, stižu prvi problemi ne samo za porodice čiji su domovi u neposrednoj blizini fabrike već za sve građane te sremske varoši. Neprijatni mirisi koji su dopirali iz pravca “Farmine” bili su toliko nesnošljivi da je bilo, naročito u letnjem periodu, nemoguće otvoriti prozor. Neprijatni miris koji se širio gradom uvukao se u svako domaćinstvo te su predstavnici lokalne samouprave bili primorani da odmah reaguju.\nOpštinski inspektori su izašli na teren i obišli ugroženo područje kao i samu fabriku međutim, utvrđeno je da rad fabrike Farmina Pet Foods nema negativnih uticaja na zdravlje ljudi, ne prouzrokuje nikakvo zagađenje vazduha, niti životne sredine. I pored toga, Opštinska uprava je naložila nadležnima u Farmini hitnu ugradnju filtera za pročišćavanje vazduha, najkasnije do 1. marta naredne odnosno 2011. godine. U slučaju neizvršenja zakonom predviđene obaveze, fabrika će biti zatvorena, rečeno je tada u saopštenju Kabineta predsednika opštine Inđija.\nU međuvremenu je ugrađen novi filter i postrojenje je nastavilo sa radom, ali to nije ublažilo neprijatni miris koji se širio i na razdaljini od pet kilometara od severoistočne radne zone u kojoj je smeštena fabrika.\nPredstavnici lokalne samouprave su, narednih godina, na svakih šest meseci dobijali izveštaj o merenju nivoa zagađujućih materija u vazduhu Instituta za zaštitu na radu iz Novog Sada. U izveštaju Opštinske uprave za 2014. godinu, a koji se odnosi na Odeljenje za inspekcijske poslove, napominje se da su bile česte prijave građanja na pojavu neprijatnih mirisa koji potiču od delatnosti kompanije Farmina Pet Foods. Ovaj privredni subjekat, navode u Odeljenju za inspekcijske poslove, svakih šest meseci dostavlja izveštaj o merenju nivoa zagađujućih materija u vazduhu koji vrši Institut za zaštitu na radu iz Novog Sada. U zaključku Instituta se navodi, stoji u izveštaju Odeljenja za inspekcijske poslove, da su emisije u granicama dozvoljenih parametara (u oba izveštaja Instituta u 2014. godini).\nPored novosadskog Instituta za zaštitu na radu, kvalitet vazduha merio je i beogradski. Kvalitet ambijentalnog vazduha (merenje aerozagađenja) meren je na teritoriji grada Inđija, na tri merna mesta – zgrada opštinske uprave, severoistočna radna zona (u kojoj je smeštena Farmina Pet Foods) i jugoistočna radna zona U periodu od 7. decembra 2015. do 5. januara 2016. godine, kada je kvalitet vazduha merio Institut iz Beograda, zaključeno je da aerozagađenja u industrijskom delu naselja Inđije potiču prvenstveno od sagorevanja fosilnog goriva iz stacionarnih izvora koji se koriste za zagrevanje objekata ili za tehnološke procese i iz mobilnih izvora. U izveštaju se napominje da se, na osnovu pregleda postojećih proizvodnji, može zaključiti da nem privrednih objekata u radu koji predstvljaju velike zagađivače.\nNi nova vlast nema rešenje za Farminu\nU junu 2016. godine vlast, a i odgovornost, u opštini Inđija preuzela je Srpska napredna stranka ali nije pronađeno rešenje za problem koji muči stanovnike tog sremskog gradića. Fabrika za proizvodnju hrane za kućne ljubimce, je nastavila sa radom dok je neprijatan miris nastavio da kruži čitavom varoši. Kao i ranijih godina, i 2016. godine građani su tražili pomoć predstavnika lokalne samouprave prvenstveno novog predsednika opštine Inđija, Vladimira Gaka.\nKako VOICE saznaje, inspektor Odeljenja za inspekcijske poslove je nastavio sa kontrolisanjem rada kompanije Farmina Pet Foods ali je rezultat uvek bio isti – nema zagađenja.\nTokom leta ove godine, građani su se više puta obraćali lokalnoj samoupravi, da bi u avgustu predsednik opštine Vladimir Gak najavio “radikalnije“ mere pri rešavanju problema. Kako je rekao, predstavnici kompanije Farmina Pet Foods su mu čvrsto obećali da će izvršiti remont postojećih filtera.\n– U toku je kolektivni godišnji odmor u Farmini i imamo čvrsta obećanja da će se izvršiti remont postojećih filtera kako bi se nivo neprijatnih mirisa smanjio na najmanju moguću meru. Imam čvrsta uveravanja da će to biti urađeno, u suprotnom mi ćemo biti primorani da preduzmemo radikalnije mere, izjavio je medijima predsednik opštine Inđija, Vladimir Gak.\nVladimir Gak, foto VOICE\nDva meseca (oktobar 2017. godina) nakon što je prvi čovek opštine Inđija najavio “radikalnije” mere medijima je saopšteno da je izmeren nivo zagađenosti vazduha a da su rezutati – još jednom – pokazali da isparenja iz Farmine Pet Foods ne zagađuju vazduh i životnu sredinu.\nPrekršen Zakon o javnim preduzećima u Inđiji\nCeo tekst: VOICE\nPublished by Nikola Radišić\nView all posts by Nikola Radišić\nPrevious N1/Fonet: Hojt Ji “Da li srpski mediji izveštavaju o tome šta govorimo?”\nNext N1: Uhapšen zbog pretnji smrću Slaviši Lekiću


EU: Za 29 investicija u BiH 3,7 miliona KM bespovratnih sredstava\nEvropska unija /EU/ je podržala investicije 29 kompanija i zadruga iz BiH sa ukupno 3,7 miliona KM bespovratnih sredstava s ciljem ublažavanja negativnog uticaja virusa korona na poljoprivredno-prehrambeni sektor u BiH.\n“Investicije su odabrane putem javnog poziva koji je bio otvoren od 18. maja do 8. juna s ciljem ublažavanja posljedica kovida-19, kroz podršku optimizaciji operativnih troškova, održavanju produktivnosti, likvidnosti i konkurentnosti poljoprivredno-prehrambenog sektora u BiH, stabilizaciji postojećih lanaca vrijednosti, te promovisanju održive poljoprivredne proizvodnje, uključujući bolje upravljanje prirodnim resursima, očuvanje okoline i zaštitu ljudi”, ističe se u saopštenju.\nOd 93 prijave koje su stigle na javni poziv, 29 je ispunilo propisane uslove.\n“Ukupna vrijednost ovih 29 prijavljenih investicija je 5,7 miliona KM i podržane su sa 3,7 miliona KM u okviru projekata ‘EU for biznis’ i ‘EUfor agri’. Prvi projekat podržao je 15 investicija sa 1,9 miliona KM. S obzirom da je broj prihvatljivih prijava bio veći od predviđenog, drugi projekat podržao je preostalih 14 investicija sa 1,8 milion KM”, navode iz UNDP-a.\nTags\t#EU\t#investicija\nKrizni štab KS poziva na oprez i poštivanje preporučenih mjera\nCvijanović: RS priprema budžet za narednu godinu


MINISTAR ŠARČEVIĆ URUČIO NAGRADE NAJISTAKNUTIJIM PROSVETARIMA KROSA RTS-A - Kros RTS\nHome VESTI MINISTAR ŠARČEVIĆ URUČIO NAGRADE NAJISTAKNUTIJIM PROSVETARIMA KROSA RTS-A\non: 02 novembra, 2018\nSumirani su rezultati, izabrani najbolji na 28. Krosu RTS-a, a počela je i deoba nagrada. Tradicionalno, prvi je nagrade uručio Mladen Šarčević, ministar prosvete, nauke i tehnološkog razvoja. On je danas na prijemu u svečanoj sali resornog ministarstva, nagradio rukovodioce šest školskih uprava – Kragujevac, Jagodina, Zaječar, Ranilug, Novi Sad i Sombor – koje su se posebno istakle na Krosu RTS-a „Kroz Srbiju“, kada je u jednom danu, 11.maja, trčalo 485.140 predškolaca i đaka. Pobedila je Školska uprava Kragujevac, u kojoj je trčalo 90% dece.\nVolonter godine Krosa RTS-a je Zoran Radosavljević, direktor Poljoprivredno-veterinarske škole Svilajnac, koja je na briljantan način organizovala Kamp RTS-a i Sportskog saveza Srbije, a na kome su učestvovala naša deca iz 10 evropskih zemalja. Uz sportske, njima su priređene i brojne obrazovne radionice, ali i obilasci gotovo svih kulturno-istorijskih i turističkih znamenitosti tog dela naše zemlje. Gospodin Radosavljević je nagrađen Poveljom „Dobrila Dobirić“ i Zlatnim znamenjem, najvećim prizanjem Krosa RTS-a.\nPoveljom „Dobrila Dobrić“ i umetničkom slikom, rad slikarke Jadranke Dimitrijević“ dobili su dr Gordana Stepić, autor Obrazovnog kruga, i Aleksandar Rajevac, generalni direktor Valjevske pivare koja već pet godina podržava Kros RTS-a, a ove je prepoznala i vrednost Obrazovnog kruga.\nGospodin Rajevac je uručio Povelju „Dobrila Dobrić“ i Zlatno znamenje ministru Mladenu Šarčeviću za – kako je navedeno u obrazloženju – njegov nemerljiv, kontinuirani i svekoliki trogodišnji doprinos u razvoju Krosa RTS-a.\nZa kreativan rad na obrazovnim radionicama Kampa „Svilajnac 2018“ nagrađena je dr Gordana Mijailović, profesorka i direktoraka Visoke škole za vaspitače i poslovne informatičare „Sirmijum“ iz Sremske Mitrovice. Nagrađeni su i autor vizuelnog identiteta Obrazovnog kruga Marko Šerer, kao i najuži tim Ministarstva prosvete koji je bio zadužen za realizaciju 28. Krosa RTS-a.\nTokom novembra, rukovodstvo Krosa RTS-a posetiće Sombor, Zaječar, Šabac, Novi Pazar, Valjevo i Rekovac, gde će organizatorima Kros serije RTS-a i realizatorima Obrazovnog kruga uručiti nagrade.\nJoš da podsetimo, uz Ministarstvo prosvete, nauke i tehnološkog razvoja, Kros RTS-a podržali su: Ministarstvo omladine i sporta, Uprava za dijasporu i Srbe u regionu, Atletski savez Srbije, Sportski savez Srbije, Matematički institut SANU i Francuski institut.\nPosted by KROS RTS on Friday, November 2, 2018\nIZVEŠTAJI U NOVOSTIMA DANA I SPORTSKOM ŽURNALU RADIO BEOGRADA\nTags: Atletski savez SrbijeJagodinaKragujevacMinistarstvo omladine i sportaMinistarstvo prosveteMladen ŠarčevićNovi SadRanilugSomborSportski savez SrbijeZaječar


source.ba | Francuz među uhapšenim za planiranje ubistva predsjednika Madagaskara\nFrancuski državljanin je među šest osoba uhapšenih zbog sumnje da su sudjelovali u zavjeri za ubistvo predsjednika Madagaskara - rekao je ministar javne sigurnosti ove ostrvske države Indijskog okeana, a drugi zvaničnik rekao je da je predsjednikova sigurnost pooštrena.\nFrancuski predsjednik Macron pogođen jajetom u Lyonu\nUčenici se vratili u škole u Francuskoj\nFrancuska završila evakuaciju iz Afganistana\n- Jedan od uhapšenih ljudi je Francuz, a dvoje imaju dvojna državljanstva od Madagaskara i Francuske. Ostala trojica su Madagaskarci - rekao je Rodellys Fanomezantsoa Randrianarison na konferenciji za novinare kasno u četvrtak.\nGlavni tužilac Madagaskara rekao je u četvrtak da je policija uhapsila šest osoba nakon, kako su zvaničnici rekli, višemjesečne istrage, prenosi Reuters.\nPatrick Rajoelina, savjetnik predsjednika Andryja Rajoeline, rekao je za Reuters da su dvojica uhapšenih prethodno radila u francuskoj vojsci.\nFrancusko ministarstvo vanjskih poslova saopćilo je da je obaviješteno o hapšenjima francuskih državljana i da mogu dobiti konzularnu pomoć ako je zatraže.


Uočljivo je da ne postoji dovoljno kvalitetan društveni odnos između učenika različite nacionalnosti, kako unutar škole, tako i van nje. Stavovi kojima se ispitivao ovaj aspekt pokazali su da se vršnjačke grupe međusobno odvajaju uglavnom zbog jezika kojim govore, a na taj način i prema nacionalnoj/etničko pripadnosti. Četvrtina ispitanika koja se izjasnila da je lično bila diskriminisana, smatra da se to dogodilo upravo zbog jezika i nacionalne pripadnosti. Koji su razlozi nepoznavanja jezika (kako srpskog tako i dominantnog jezika sredine) i odsustva komunikacije? Pre svega te razloge treba tražiti u sistemu obrazovanja, konkretnije u oblasti učenja jezika sa posebnom pažnjom u nacionalno mešovitim sredinama. Učenici nepoznavanjem jezika gube kontakt sa onima koji ne govore njihov jezik, a samim tim dolazi do izolacije i nestanka potrebe da se jezik „drugog“ nauči. Ne može se i ne sme očekivati da jezik kao sredstvo komunikacije bude zamenjen drugim vidovima i načinima komunikacije.\nUčenici nepoznavanjem jezika gube kontakt sa onima koji ne govore njihov jezik, a samim tim dolazi do izolacije i nestanka potrebe da se jezik „drugog“ nauči. Ne može se i ne sme očekivati da jezik kao sredstvo komunikacije bude zamenjen drugim vidovima i načinima komunikacije.\nPonosni smo zbog činjenice da je u Republici Srbiji omogućeno obrazovanje pripadnika nacionalnih manjina na svom maternjem jeziku i to na svim nivoima obrazovanja i vaspitanja, međutim, kvalitetno učenje i znanje zvaničnog jezika Republike Srbije nikako ne sme biti dovedeno u pitanje. Rešenja ovog problema treba tražiti u promeni metodike nastavesrpskog jezika kao nematernjeg, ali dakako i u razmatranju mogućnosti da se učenicima srpske nacionalnosti ponudi mogućnost učenja dominantnog jezika sredine kao izbornog predmeta. Paradoksalno zvuči činjenica da je u Vojvodini mogućupis učenika u bilingvalna odeljenja na engleskom, nemačkom, francuskom i nemačkom jeziku, a da ne postoje takva odeljenja npr. na mađarskom, slovačkom, rumunskom, rusinskom, hrvatskom ili drugom jeziku koji je u službenoj upotrebi na teritoriji određene jedinice lokalne samouprave.


Predsjednik Organizacije porodica zarobljenih, poginulih boraca i nestalih civila Republike Srpske Nedeljko Mitrović pozvao je Savjet ministara BiH da od Međunarodne komisije za nestala lica (ICMP) preuzme osnivačku ulogu u Institutu za nestala lica BiH.\nMitrović je rekao Srni da je neophodno da se ispoštuju zaključci Radne grupe za reformu Instituta za nestala lica BiH, koji se odnose na potpunu depolitizaciju Instituta, efikasniji rad te institucije sa jasnim nadležnostima i odgovornošću.\nOn je podsjetio da je ICMP prije godinu i po dana nagovijestio da se povlači iz Instituta za nestala lica BiH i da Savjet ministara BiH u punom kapacitetu treba da preuzme osnivačku ulogu u toj instituciji.\nSuosnivači Instituta za nestala lica BiH su Savjet ministara BiH i Međunarodna komisija za nestala lica.\nRepublička organizacija porodica zarobljenih, poginulih boraca i nestalih civila krajem 2014. godine uputila je otvoreno pismo Savjetu ministara BiH da pod hitno donese odluku o preuzimanju od Međunarodne komisije za nestala lica osnivačke uloge u Institutu za nestala lica BiH.\nU pismu je zahtijevano da Ministarstvo pravde BiH ispita zakonitost rada Instituta i da provjeri legalnost svih dosadašnjih odluka i drugih unutrašnjih akata Instituta.\nTada je zatraženo i redukovanje finansiranja Instituta za nestala lica BiH, osim za ekshumacije i identifikacije, sve dok u Institutu ne budu uspostavljeni ustavni principi i zakonitost u radu.


Jovanović: Desilo se ono čega sam se pribojavao - 24sedam\nJovanović: Desilo se ono čega sam se pribojavao\nTrener Mege posle poraza od Partizana\n28. mart 2021, 14:59\nVeoma izjednačen duel odigrali su košarkaši Mege i Partizana danas u matine terminu. Crno-beli su u poslednjem minutu obezbedili pobedu, koja je na kraju čak bila dvocifrena – 98:88. Izabranici Vladimira Jovanovića su se borili do samog kraja, ali nisu uspeli da izbegnu deveti poraz ove sezone, drugi od Partizana.\n– Rekao bih pre svega da je bila veoma dobra utakmica, sa obe strane veoma interesantna za gledanje. Ne bih rekao da je krajnji rezultat odraz igre u toku cele utakmice, mislim da je razlika prevelika. Ostvarilo se ono čega sam se pribojavao u pripremi meča – rekao je trener Mege Vladimir Jovanović. – U delovima susreta kada smo uspeli da iskontrolišemo njihov skok u napadu i kontranapad, a u isto vreme smo imali kontrolu našeg napada i nismo imali izgubljene lopte – tad smo imali veoma dobru utakmicu. U drugim delovima – kada su oni skokom dolazili do drugih šuteva, neretko su u prvoj i četvrtoj četvrtini završavali napade uspešnim šutevima za tri poena, mi smo izgubili ritam. Nismo uspeli da uspostavimo odbranu, igrači koji nose glavne uloge su ušli previše brzo u problem sa ličnim greškama, takav je bio kriterijum. Pet igrača u jednom trenutku su imala tri lične greške, to je mnogo u odnosu na ovu rotaciju. Čestitam mojoj ekipi na dobroj utakmici.\nMega posle 23. kola zauzima petu poziciju sa skorom 14-9, a Partizan je sedmi sa učinkom 9-13. Do kraja ligaškog dela ABA lige ekipa Vladimira Jovanovića će se sastati sa podgoričkom Budućnosti, FMP i Cedevita Olimpijom. Crno-bele čekaju dueli sa Krkom, FMP i Splitom.\nTagovi: aba ligaKK Mega SoccerbetKK PartizanVladimir Jovanović\nMaja Šuput na meti prozivki zbog imena koje je dala sinu, pa svima odbrusila (FOTO)


Javno-privatnim partnerstvom do daljinskog grijanja | Palelive.com\nPočetna Regija Sokolac Javno-privatnim partnerstvom do daljinskog grijanja\nJavno-privatnim partnerstvom do daljinskog grijanja\nSOKOLAC – Načelnik opštine Sokolac Milovan Bjelica razgovarao je sa predstavnicima firmi „Ceteor“ i „Dvokut-pro“ iz Sarajeva o mogućnosti realizacije projekta daljinskog grijanja na bio-masu, na bazi javno-privatnog partnerstva.\nVrijednost ovoga projekta bila bi 15,2 miliona KM, a zagrijavalo bi se oko 130.000 metara kvadratnih stambenog i poslovnog prostora.\nAzrin Husika, tehnički konsultant na ovome projektu iz firme „Ceteor“, rekao je novinarima da je cilj sastanka bio da se vidi interes potencijalnog ponuđača privatnog partnera za ulaganja u rekonstrukciju i proširenje sistema daljinskog grijanja sa kogeneracijom.\nOn je napomenuo da se razgovaralo kako bi bili što uspješnije realizovani tehnički, ekonomski i pravni aspekti ovog važnog projekta za opštinu Sokolac.\nVanja Ćurin iz firme „Dvokut-pro“ rekao je novinarima da ovaj projekat modernizacije toplane i daljinskog grijanja njegovu firmu zanima u smislu javno-privatnog partnerstva.\nOn je napomenuo da je projekat složen, a izgradnja dodatne i nove infrastrukture je nešto što će biti dugoročni benefit za ovu opštinu.\nĆurin je istakao da su konsultanti dali svoju ideju projekta osnovne tehničke, ekonomske i pravne aspekte projekta, ali se mora provjeriti jesu li za njegovu firmu prihvatljivi.\nPrethodni članakZa 8. mart rođeno 11 beba\nNaredni članakRadnici „Savoksa“ pred zgradom opštine


Dio sredstava po izrečenim novčanim kaznama, kažnjena lica su uplatila dobrovoljno ili preko službi računovodstva poslodavaca, dok je dio kazni naplaćen prinudnom naplatom sa raspoloživih računa poslovnih banaka kod kojih kažnjena lica imaju otvorene račune.\nU odnosu na prethodnu godinu, naplata novčanih kazni je povećana, a taj trend će biti nastavljen i do završetka 2021.godine i pored činjenice da se radi o izazovnim vremenima za referat izvršenja prekršajnih sankcija. Veliki doprinos efikasnoj naplati novčanih kazni sadržan je u činjenici povezanosti suda za prekršaje sa web servisom Centralne banke Crne Gore od kojeg se u realnom vremenu dobijaju podaci o svim računima koje kažnjena lica imaju kod poslovnih banaka u Crnoj Gori. Prinudna naplata preko poslovnih banaka vrši se i u slučajevima kada računovodstvene službe poslodavaca kažnjenih lica, Fond PIO ili Centralna banka, iz određenih razloga ne postupe po dostavljenoj naredbi.\nSve navedene mjere koje se preduzimaju u cilju izvršenja novčanih sankcija izrečenih pravosnažnim rješenjima suda su preduslov za sprovođenje postupka zamjene novčane kazne u kaznu zatvora, što je i krajnja mjera u situacijama kada novčanu kaznu nije moguće naplatiti u postupku izvršenja prekršajne sankcije.\nOvim putem se i preporučuje kažnejnim licima, da nakon pravosnažnosti rješenja o kažnjavanju za počinjeni prekršaj, postupe u skladu sa Zakonom o prekršajima i izrečenu novčanu sankciju izvrše u zadatom roku, kako ne bi došli u situaciju da se u cilju izvršenja izrečene sankcije pokreće postupak prinudne naplate ili pak zamjena za kaznu zatvora.


Planirana mini-hidrocentrala na Kaljini vrijedna 1,5 miliona KM – Energetika.ba\nPlanirana mini-hidrocentrala na Kaljini vrijedna 1,5 miliona KM\nOpština Sokolac ući će u proceduru izdavanja građevinske dozvole za izgradnju mini-hidrocentrale snage 300 kilovata na rijeci Kaljini, vrijednosti 1.5\nOpština Sokolac ući će u proceduru izdavanja građevinske dozvole za izgradnju mini-hidrocentrale snage 300 kilovata na rijeci Kaljini, vrijednosti 1.500.000 KM.\nOvo je dogovoreno je na sastanku načelnika opštine Milovana Bjelice sa predstavnicima Komisije Ministarstva industrije, energetike i rudarstva Republike Srpske.\nBjelica je nakon današnjeg sastanka na Sokocu rekao novinarima da je izgradnja ovog objekta za proizvodnju električne energije iz obnovljivih izvora planirana na rijeci Kaljina, na lokalitetu prema naselju Banjalučica.\nOn je istakao da je investitor “Eko-energija” iz Mostara, te da će posao izgradnje voditi Ministarstvo industrije, energetike i rudarstva Srpske, odnosno resor energetike u tom ministarstvu.\nPomoćnik ministra za energetiku u Ministarstvu industrije, energetike i rudarstva Srpske Milan Baštinac naglasio je da su ispunjeni svi uslovi u kontekstu regulative i dosadašnjih aktivnosti investitora u opštini Sokolac, što je preduslov da resorno ministarstvo predloži Vladi Srpske da pokrene inicijativu raspisivanja javnog poziva o dodjeli koncesije na eksploataciji rijeke Kaljine.\nBaštinac je dodao da će izgradnja mini-hidrocentrale biti veoma značajna za Sokolac jer će doprinijeti razvoju proizvodnje električne energije, sigurnosti snabdijevanja lokalnog stanovništva, a podrazumijeva i uređenje obale Kaljine.\n“Kada završimo proceduru, što bi trebalo da uradimo u roku od četiri mjeseca, investitor bi mogao da na jesen počne sa građevinskim radovima, tako da bi u roku od godinu dana mini-hidroelektrana mogla da bude na mreži”, najavio je Baštinac.\nOn je podsjetio da je investitor predao zahtjev i za dvije lokacije za istu namjenu na području opštine Višegrad, o čemu će Komisija resornog ministarstva tokom dana razgovarati i sa predstavncima te opštine.


Hristov Consulting Vesti » 2016 » March\nODNOSI SA MEDIJIMA /Hristov consulting organizovao press putovanje za makedonske novinare\nHristov consulting je za klijenta Mineco organizovao trodnevno press putovanje za grupu novinara iz Makedonije, sa ciljem da se makedonska javnost upozna sa uspešnim poslovanjem ove kompanije u regionu Balkana. Tom prilikom, novinari 8 makedonskih redakcija obišli su dva rudnika koji posluju u okviru Mineco Grupe – rudnik Rudnik kod Gornjeg Milanovca u Srbiji i rudnik Sase u Republici Srpskoj i razgovarali sa njihovim predstavnicima.\nPress putovanje je rezultiralo pozitivnim objavama o poslovanju Mineca i njegovih rudnika u ciljanim makedonskim medijima, od čega je u prvih četiri dana nakon putovanja bilo ukupno 24 objave, od toga: 3 objave u novinskim agencijama, 4 u dnevnoj štampi, 3 TV objave, 1 objava u nedeljniku i 13 objava na web portalima.\nNovinari su obišli pogone flotacije, laboratorije, jalovišta, radionica i jama ova dva rudnika. Od rukovodstva su čuli šta je sve potrebno da bi jedan rudnik bio uspešan, o potrebi za konstantnim ulaganjem u proizvodne procese i rudničku infrastrukturu. Razgovarali su i o brizi o životnoj sredini i značaju pružanja adekvatne obuke zaposlenima i stalnog unapređenja uslova rada.


Састанак МО СПС Совљак | Socijalistička partija Srbije\nDana 29.01.2016.godine održana je sednica MO SPS Sovljak. Sednici kojoj je prisustovalo oko 30 članova Mesne organizacije prisustvovalo je i najuže rukovodstvo OO SPS Bogatić, Nenad Beserovac predsednik OO SPS Bogatić, potpredsednici Opštinskog odbora, dr Goran Makunčević i Anđelko Uglješić, sekretar IO OO SPS Bogatić, Ivana Đukić i predsednik saveta socijalističke omladine OO SPS Bogatić, Dalibor Ostojić.\nMesna organizacija SPS Sovljak je na ovoj sednici predložila da kandidat ispred njihove organizacije bude: Milica Perić Krajčinović, veterinarski tehničar, predsednica MO SPS Sovljak.\nPredsednik OO SPS Bogatić, Nenad Beserovac ovom prilikom istakao je da se svi moramo potruditi da lista naše Partije na predstojećim lokalnim izborima i budući odbornički kandidati za Skupštinu opštine postignu takve rezultate koji će nam omogućiti da budemo nezaobilazni faktor u formiranju skupštinske većine na lokalnom nivou.\nPredsednica MO SPS Sovljak istakla je da je važno da u ovom periodu do izbora promovišemo ideje i ciljeve naše Partije, kao i same kandidate i da Socijalistička partija Srbije ostvari dobar rezultat kako na lokalnim, tako i na parlamentarnim izborima.


Besplatno u banje -\nPenzioneri čija mesečna primanja nisu viša od 24.980 dinara i koji nemaju druge prinadležnosti mogu da se do 13. aprila prijave za odlazak na desetodnevni oporavak u banjama i rehabilitacionim centrima o trošku Republičkog fonda za penzijsko i invalidsko osiguranje.\nNa konkurs mogu da se jave korisnici penzija iz kategorije zaposlenih, samostalnih delatnosti i poljoprivrednika. Uz popunjenu prijavu, treba podneti i penzijski ček kao dokaz o visini penzije i raspoloživu medicinsku dokumentaciju.\nKao i prethodnih godina, najstariji osiguranici će prijave moći da predaju u prostorijama Udruženja penzionera opštine Aleksinac, Ulica 7. jula 19, gde mogu dobiti opširnije informacije o uslovima za učešće na konkursu.\nPrijave se mogu podneti svakog dana, sem nedelje, od 9 do 13 sati.\nFoto: Sa skupštine Udruženja penzionera opštine Aleksinac\nPrevious Post:Aleksinac: Rad na crno česta pojava\nNext Post:Vratila se roda


Igor Conić, 15.10.2012. 0 2 min za čitanje\nKompanija „Emirates Power“ u avgustu 2010. ozbiljno se prihvatila posla da zapušteno izletište nadomak Leskovca pretvori u multifunkcionalni centar za turizam, sport i razonodu, kako za naše, tako i za strane turiste, sportiste i poslovne ljude.\nPosle otvaranja hotela na Pašinoj česmi u junu ove godine, arapski investitor je nastavio izgradnju turističko-sportskog kompleksa na prostoru od 86 ha. U toku je druga faza u kojoj će do juna 2013. biti izgrađen sportsko-rekreativni centar sa mnogobrojnim sadržajima.\nHotel „Pašina česma“ smešten je u prelepom ambijentu hrastove šume na svega desetak kilometara od Leskovca. Hotelsko zdanje ima više od 17.000 m2, a raspolaže sa 65 smeštajnih jedinica, multimedijalnom, konferencijskom i banket salom, salom za sastanke, aperitiv barom, kafe klubom kao i savremeno uređenim restoranom.\n– Naš hotel raspolaže sa 6 jednokrevetnih soba, 42 dvokrevetne sobe, 4 „family room“-a, 6 „junior“ apartmana, 6 „lux“ apartmana, i sobe za osobe sa posebnim potrebama. Namenjen je svima kome je potreban odmor, mir i tišina, mesto za porodično druženje, a objekat je pogodan i za pripremu sportista. Prvo smo ugostili dve naše fudbalske ekipe na pripremama, zatim veliku grupu stranih turista koji su bili smešteni kod nas u organizaciji Arheološkog instituta iz Beograda, a kod nas je boravila i manja grupa turista iz evropskih zemalja – kaže u razgovoru za „eKapiju“ Svetlana Cvetkova, menadžerka hotela „Pašina česma“.\nHotel „Pašina česma“ je namenjen i za organizaciju kongresa, simpozijuma, seminara, stručnih sastanaka, kao i raznih vrsta banketa. Hotel u svom sastavu ima multimedijalnu, konferencijsku i banket salu. Konferencijska sala je napravljena u pozorišnom stilu i ima 400 sedišta, tu je i manja sala za sastanke sa 40 mesta, dok je banket sala pogodna za proslave, veselja i razne svečanosti i može da primi do 300 gostiju.\n– Gostima hotela u ponudi je restoran kapaciteta 250 mesta. U savremenom ambijentu sa izuzetnom uslugom služe se jela domaće i inostrane kuhinje.\nU okviru kompleksa nalaze se i dva fudbalska terena sa prirodnom travom, kao i tribine za 700 gledalaca.\nUskoro sportsko-rekreativni centar\nKako je jedan od ciljeva investitora da na jug Srbiji privuče što više sportskih ekipa iz arapskih zemalja, ali i iz zemalja u okruženju, u toku je izgradnja sportsko-rekreativnog centra.\n– U drugoj fazi izgradnje biće izgrađena sportska hala, pokriveni bazen olimpijskih razmera, bazen na otvorenom, velika teretana u sklopu hotela. Početkom marta 2013. godine bi trebalo da bude završena izgradnja prvih sadržaja, a do juna bi trebalo da bude gotova kompletna druga faza kompleksa – kaže menadžerka hotela.\nSagovornica „eKapije“ napominje da će u ovoj fazi biti izgrađen spa centar i kazino.\n– Kompleks će raspolagati velikim spa centrom koji će imati saunu, parna kupatila, prostor za masaže, deo za negu lica i tela, odnosno sve ono što pruža savremeni centar ovakve vrste. U pregovorima smo sa nekoliko kompanija tako da ćemo uskoro znati koji svetski brend će biti zastupljen što se tiče kozmetike. Takođe, imaćemo medicinski centar sa estetskom hirurgijom koji će voditi neka od klinika za estetsku hirurgiju iz Srbije.\nU planu luksuzni hotel i ergela\nU trećoj fazi izgradnje, koja bi verovatno trebalo da počne na jesen naredne godine, biće izgrađen hotel sa 5 zvezdica, streljana a biće otvorena i ergela konja.\nZa projekat i izgradnju kompleksa zadužena je kompanija „Energosistem Čogurić“.\nKako je najavljeno, kada bude završen turističko-sportski centar na Pašinoj česmi moći će dnevno da primi i do 1.000 posetilaca.\n#Emirates Power #ergela #hotel #hotel pasina cesma #leskovac #pasina cesma


Beko Style se bavi proizvodnjom i ugradnjom visokokvalitetnog i modernog nameštaja od punog drveta i pločastih materijala (MDF i HDF medijapana i univera). Naši radovi spadaju u kategoriju lux proizvoda jer koristimo samo odabrane komade drveta, kvalitetnu rasvetu, prespojne sprave i prekidačke uređaje, kvalitetne okove, elemente od perforiranog i punog aluminijuma ili inoksa, kaljeno staklo.\nVerujemo da na tržištu možete naći dosta firmi koje nude izradu namšetaja, ali smo sigurni da ne možete tako lako naći kompaniju koja će pokušati da primeni sve ono što ste zamislili. Mnoge firme rade po zastarelim metodologijama i ne mogu da se uhvate u koštac sa modernim gređevinksim rešenjima. Za razilku od njih, mi u Beko Style volimo takve izazove i rado učestvujemo u projektima koji zahtevaju primenu više tehnologija.\nKliknite na sliku za više detalja.\nMi ćemo na osnovu vaših podataka izraditi idejni projekat nameštaja u 3D tehnologiji tako da možete da steknete utisak kako će proizvod izgledati kada se završi\nPozovite nas radi saradnje\nVaše je samo da nam pošaljete projekat ili da nam usmeno predstavite vašu zamisao, a mi ćemo vam pomoći od odabira drveta, izrade nameštaja po meri, pa sve do ugradnje u vašim prostorijama.


RTCG - Radio Televizija Crne Gore - Nacionalni javni servis :: Društvo :: Budva da održi status turističe metropole\n21. 11. 2019. 08:38 >> 08:45 0\nVjerijem da će u godinama sve dinamičnijeg razvoja naše zemlje Budva održati zaslužen status turističke metropole, koja je na svim meridijanima prepoznata kao nezaobilazna destinacija, i da će u tom cilju dodatno unaprijediti sve potencijale i osavremeniti svoju ponudu, kazao je predsjednik Crne Gore Milo Đukanović u čestitki povodom 22. novembra – Dana opštine Budva.\nĐukanović je kazao da je praznik koji Budva danas obilježava prilika za podsjećanje na najsvjetlije istorijske stranice Budve, koje su, kako je kazao, neodvojivi dio slavne crnogorske istorije.\n"Tako je bilo i u Narodnooslobodilačkoj borbi, u kojoj su građani Budve dali dragocjen doprinos pobjedi nad fašizmom prije 75 godina. Na tim čvrstim temeljima obnovili smo Crnu Goru koja je danas važan faktor regionalne stabilnosti, članica NATO i lider u pregovaračkom procesu sa EU", navodi se u čestitki.\nPredsjednik vjeruje da će u godinama sve dinamičnijeg razvoja naše zemlje "Budva održati zaslužen status turističke metropole, koja je, kako je kazao, na svim meridijanima prepoznata kao nezaobilazna destinacija, i da će u tom cilju dodatno unaprijediti sve potencijale i osavremeniti svoju ponudu".\n"Zato je veoma važno zajedničko djelovanje lokalne uprave i Vlade radi još bolje valorizacije postojećih resursa i privlačenja kredibilnih stranih investitora koji Crnoj Gori pored kapitala donose i nova znanja i vještine", zaključio je Đukanović u čestitki.\nĐukanović je čestitku uputio predsjedniku opštine Marku Careviću, predsjedniku Skupštine opštine Krstu Radoviću, odbornicima, učesnicima svečane sjednice i svim građanima Budve uz najbolje želje za dalji uspješan rad.


Renci je to rekao u intervjuu „Fajnenšel tajmsu“ poslednjih dana 2015, kada je postalo jasno da na izborima u Španiji premijer Marijano Rahoj nije obezbedio parlamentarnu većinu. Time je Angela Merkel, nemačka kancelarka, izgubila još jednog saveznika u Evropi.\nOslabljenu Merkelovu, suočenu sa padom popularnosti zbog izbegličke krize, Renci je žestoko napao na poslednjem samitu EU, a ofanziva ambicioznog 41-godišnjeg Italijana ne staje ni u 2016.\nMilioni su uz njega\nFormalno levičarski premijer Italije svestan je krize evropskih partija desnog centra, na čiju podršku se Merkelova godinama oslanjala i tako krojila sudbinu EU. Renci sebe naziva „liderom sa najviše glasova“ u Evropi, pozivajući se na 11,2 miliona ljudi koji su se na izborima za Evropski parlament 2014. opredelili za njegovu Demokratsku partiju, u odnosu na 10,6 miliona glasova koliko su imali nemački demohrišćani pod vođstvom Merkelove.\nZavrteo točak sreće\nRenci je rođen 11. januara 1975. u Firenci, čiji je gradonačelnik postao sa 34 godine, a sa 39 dolazi na čelo vlade Italije, kao najmlađi premijer u istoriji države. Kao tinejdžer 1994. učestvovao je u TV kvizu „Točak sreće“.\nRenci: Ne može Nemačka da ŠEFUJE celoj Evropi!\nSandro Goci, podsekretar italijanske vlade zadužen za evropske poslove, kaže da je i pored svega Renci i dalje u dobrim odnosima sa Merkelovom.\n- Ali, naravno, sada je na evropskoj pozornici novi lider, Renci, koji sprovodi drugačiju viziju - rekao je Goci za katolički dnevnik „Avenire“.\nGerhard Šreder, bivši kancelar, kritikovao je politiku Merkelove prema migrantima rekavši da je ona „imala veliko srce, ali nije imala plan“\nUdara i na Junkera\nRenci je možda i previše samouveren s obzirom na to da je podrška njegovoj stranci od evropskih izbora opala sa 40 na 30 odsto, kao i da on nikada nije predvodio partiju na nacionalnim izborima. Uz to, došao je u sukob i sa Žan-Klodom Junkerom, predsednikom Evropske komisije, koju je praktično optužio da služi samo interesima Merkelove i Berlina. Junker, koji važi za osvetoljubivu osobu, najavio je skoru posetu Rimu. n


Lajčak predložen za specijalnog predstavnika EU za Srbiju i Kosovo - Radio Kontakt Plus\n11:00, 22.02.2020Izvor: RSE\nSlovački minister inostranih poslova i nekadašnji visoki predstavnik za BiH, Miroslav Lajčak, formalno je predložen za budućeg specijalnog predstavnika Evropske unije, potvrđeno je Radiju Slobodna Evropa iz diplomatskih izvora u Briselu.\nOvi izvori su potvrdili da je šef evropske diplomatije Žozep Borelj zemljama članicama EU predložio Lajčaka kao budućeg predstavnika koji će se u ime Evropske unije baviti pre svega normalizacijom odnosa između Srbije i Kosova, kao i ostalim pitanjima u regionu.\nLajčakova formalna kandidatura je, kako se saznaje, bila razlog telefonskog razgovora koji je visoki predstavnik EU, Borelj obavio u petak sa predsednikom Srbije Aleksandrom Vučićem i kosovskim predsednikom i premijerom Hašimom Tačijem i Aljbinom Kurtijem.\nKako su naveli izvori RSE, Lajčak bi mogao biti zvanično imenovan 23. marta, na sastanku ministara inostranih poslova zemalja članica EU.\nRanije imenovanje nije bilo moguće jer je i dalje na funkciji šefa slovačke diplomatije.\nLajčak će do narednog ministarskog susreta već završiti svoj mandat pošto se u toj zemlji 29. februara održavaju parlamentarni izbori, čime su mu otvorena vrata za preuzimanje drugih obaveza.\nU međuvremenu, posle formalnog predloga slede procedure koje obuhvataju debate na radnim grupama zemalja članica EU, na Političkom bezbedonosnom komitetu EU, da bi se konačni pečat na odluku dao na sastanku Saveta ministara EU.\nZa specijalnog predstavnika EU potrebna je saglasnost svih država članica, čime izabrana osoba postaje institucionalni deo sistema i odgovara, ne samo visokom predstavniku EU, u ovom slučaju Borelju, već i Savetu ministara EU.\nOdlazeći ministar inostranih poslova Slovačke i budući specijalni predstavnik EU za dijalog između Srbije i Kosova i za Zapadni Balkan, Miroslav Lajčak, ima bogato iskustvo u regionu.\nBio je slovački ambasador u Srbiji i Crnoj Gori, potom je imenovan za evropskog izaslanika za referedum o crnogorskoj nezavisnosti te je na kraju bio na funkciji vioskog međunarodnog predstavnika u Bosni i Hercegovini.\nGovori tečno bosansko-srpsko-hrvatski jezik.\nTagovi: SrbijaKosovoDijalogEUMiroslav Lajčak\nTroje preminulo, ukupno 785 obolelih od korona virusa u Srbiji\nNacionalni konvent o EU: Uspostaviti saradnju Srbije i Kosova na suzbijanju pandemije korona virusa\nBroj zaraženih značajno skočio, Srbija se sprema za teške dane, najstariji obavili nedeljnu kupovinu


Bosiljko Kraljević iz Čapljine uhapšen zbog ratnog zločina - Moja Hercegovina\nPočetna / Bosiljko Kraljević iz Čapljine uhapšen zbog ratnog zločina\nBosiljko Kraljević iz Čapljine uhapšen zbog ratnog zločina\n21. 12. 2016. 20:32\nDržavna agencija za istrage i zaštitu (SIPA) u Čapljini je uhapsila Bosiljka Kraljevića zbog sumnje da je 1993. godine počinio ratni zločin na području Mostara.\nOsumnjičeni Kraljević je pod istragom Tužilaštva BiH zbog sumnje da je krajem oktobra ili početkom novembra 1993. godine kao pripadnik Prve bojne „Klis“ Treće brigade Hrvatskog vijeća obrane (HVO) u Mostaru počinio zločin protiv civilnog stanovništva.\n„Istovremeno je izvršen pretres porodične kuće, popratnih prostorija i vozila osumnjičenog, te pronađeno naoružanje iz proteklog rata, kao i određena vojna dokumentacija i drugi dokazi vezani za ratni period“, navodi se u saopćenju Tužilaštva BiH.\nPripadnici SIPA-e su danas takođe na području Sarajeva uhapsili nekadašnjeg pripadnika Armije BiH (ABiH) zbog sumnje da je počinio zločin u Sarajevu. Iz Tužilaštva su naveli da u interesu istrage neće objavljivati identitet osumnjičenog.\nPrema Tužilaštvu, osumnjičeni je pod istragom zbog ratnih zločina nad žrtvama srpske nacionalnosti 1992. godine na području Sarajeva.\nOba osumnjičena će biti predati tužiocu na dalje postupanje.


552 vojnika napustiće OS BiH u naredne četiri godine – mojKontakt portal – Radio Televizija Kontakt\n552 vojnika napustiće OS BiH u naredne četiri godine\n– Oružane snage BiH do kraja 2018. trebalo bi da napuste 552 vojnika koji će ispuniti uslove za penzionisanje, a predstavnici Srpske očekuju da u idućim godinama broj vojnika bude znatno manji.\nU informaciji o tranziciji vojnog personala i implementaciji NATO “Perspektiva” programa za BiH Ministarstva odbrane BiH tokom 2013. navodi se da će iz službe ove godine izaći 77 vojnika.\nTaj trend će se, prema navodima nadležnih u MO, nastaviti i u idućim godinama pa se procjenjuje da će iduće godine OS BiH ostati bez 61, a 2016. bez 99 vojnika.\nU informaciji resora odbrane, koju je prošle sedmice usvojio Savjet ministara BiH, otpust vojnika će biti nastavljen i poslije 2016. godine te se očekuje da će do kraja 2018. godine biti otpuštena 552 vojnika.\nIako se u informaciji ne navodi koliko će vojnika biti primljeno u službu, predstavnici RS očekuju da će taj broj biti značajno manji u odnosu na prethodne godine, jer su već upućeni zahtjevi za smanjenje broja pripadnika Oružanih snaga.\n– Podmlađivanje vojnika u Oružanim snagama BiH biće nastavljeno i tokom idućih godina, a očekuje se da u izvjesnom periodu neće biti potrebe za prijemom novih vojnika – rekao je zamjenik ministra odbrane Živko Marjanac.\nNapomenuo je da su u BiH i dalje podijeljena mišljenja u vezi sa brojčanim stanjem u redovima Oružanih snaga, te da postoje prijedlozi da se broj vojnika smanji za oko 20 odsto.\nMarjanac kaže da, ipak, ti prijedlozi treba da prođu kroz ruke nekoliko institucija zbog čega ne može da ocijeni kako će se to na kraju završiti.\nGovoreći o otpuštanju vojnika po osnovu godina starosti kao i vremena provedenog u službi, podsjetio je da je najviše njih iz vojne službe otišlo tokom 2010. godine.\nČlan Zajedničke komisije za odbranu i bezbjednost Parlamenta BiH Borislav Bojić smatra da je potrebna sveobuhvatna analiza OS BiH koje, na prvom mjestu, treba budu svedene na potrebe BiH u izvršavanju međunarodnih obaveza i preuzetih misija.\nBojić ističe da BiH nije zemlja koja može da finansira rad OS u postojećoj dimenziji.\nProšle godine prodato više od milijardu pametnih telefona\nAtmosfera “devedesetih”: Zbog čega banjalučke ulice ostaju u mraku?


Ne odlažite: Zakažite pregled kod ginekologa! : Nadlanu.com\nObjavljeno 21. jan 2013. / 19:14:46\nObeležavanje VII evropske nedelje prevencije raka grlića materice počinje danas i trajaće do 27. januara.\nKao i u evropskim gradovima i u Srbiji će biti organizovana razna predavanja, tribine za stanovništvo, edukaciju zdravstvenih radnika i saradnika, organizovanje javnih manifestacija.\nKarcinom grlića materice po učestalosti oboljevanja i umiranja četvrti je maligni tumor među ženama u Srbiji, podaci su Instituta za javno zdravlje Srbije "Dr Milan Jovanović- Batut".\n"Već duže godina kod žena u Srbiji evidentira se jedna od najvećih stopa oboljevanja od raka grlića materice u Evropi. Naročito zabrinjava činjenica da je registrovana stopa mortaliteta od ove lokalizacije raka kod žena u našoj zemlji skoro dvostruko viša od istih stopa mortaliteta kod žena u Evropi", ističe se u saopštenju ove ustanove.\nIz "Batuta" podsećaju da bi većina ovih smrtnih ishoda mogla da se spreči da je bolest otkrivena na vreme i da se blagovremeno pristupilo njenom lečenju.\nPrema procenama Društva Srbije za borbu protiv raka, u našoj zemlji se svake godine otkrije 1.200 do 1.500 novoobolelih od karcinoma grlića materice.\nGinekolog u Nišu tražio mobilni u zamenu za porođaj\nRak grlića materice predstavlja ozbiljan zdravstveni i društveni problem i u Evropi, jer se svake godine ova bolest otkrije kod približno 60.000 žena, a skoro 30.000 žena umre. Trenutno na starom kontinentu živi više od 185.500 žena sa dijagnozom ove bolesti.\nRak grlića materice stavljen je pod kontrolu u većem broju razvijenih zemalja Evrope. U zemljama u razvoju preventivnih programa uglavnom nema i svest žena o značaju redovnih pregleda je na veoma niskom nivou.\nMinistarstvo zdravlja Srbije pokrenulo je akciju skrining programa na karcinom grlića materice, kako bi se animirale žene koje ne idu redovno kod ginekologa.\nDomovi zdravlja su u obavezi da na osnovu biračkog spiska pozivaju žene da u roku od tri godine urade preventivne preglede na karcinom grlića materice.\nTokom nedelje prevencije raka grlića materice u više od 30 zemalja Evrope istovremeno se odvijaju brojne aktivnosti, a posebno se izdvajaju potpisivanje peticije "Stop raku grlića materice" i podela brošura "Biser mudrosti".


Vratimo se u prošlost – Tvrđava u Nišu — Informiši se | Mon site officiel / My official website\nAccueilVratimo se u prošlost – Tvrđava u Nišu — Informiši se\nVratimo se u prošlost – Tvrđava u Nišu — Informiši se\nNiška tvrđava se nalazi u centru Niša, s prelepim pogledom na Nišavu. Niška tvrđava ima zaista dugu istoriju, koja počinje još u Rimskom carstvu. Unutar nje se nalazilo utvrđenje pod nazivom Naisus, koje je predstavljalo veoma značajan antički grad. Međutim, kao i svaka tvrđava, i ona je prošla kroz težak period, period rušenja i osvajanja. […]\nvia Vratimo se u prošlost – Tvrđava u Nišu — Informiši se\n← Spicy Cabbage Noodles (vegan) / Pikantni rezanci sa kupusom (veganski) — Crunch Crunch Away\nUsporiti brzu modu… — Rizomi →


U Sanskom Mostu uskoro proizvodnja elektro kablova za svjetsko tržište | Prijedor24.com - Više od informacije!\nPočetna Prijedorski region U Sanskom Mostu uskoro proizvodnja elektro kablova za svjetsko tržište\nIzgradnja buduće tvornice „HIK SM“, koja će se baviti proizvodnjom električnih kablova za svjetsko tržište, je u poodmakloj fazi i očekuje se da svi građevinski radovi budu okončani do početka iduće godine, a već u januaru startaće probna proizvodnja.\nInvestitor ovog projekta je njemačka kompanija „HIK GmbH“, a prema riječima Fikreta Topića, predstavnika investitora, riječ je o višemilionskom projektu. „ Naš plan je do kraja ove godine u potpunosti završiti halu koja će u konačnici obuhvatati 3000 kvadratnih metara radnog prostora. U nekoj daljoj budućnosti, ako poslovne prilike budu povoljne, planira se izgradnja još jedne ovakve hale“, kazao je Topić. Prema njegovim riječima, trenutno se na obuci u Njemačkoj nalazi 15 radnika koji se obučavaju na mašinama koje će biti dovezene i instalirane u proizvodni pogon u Sanskom Mostu. „U januaru planiramo primiti još dvadeset zaposlenika i potom započeti proizvodnju, do polovine iduće godine zaposlićemo 50 ljudi, a do kraja te iste godine ukupno 100 radnika. To su naši planovi za narednu godinu“, kazao je Topić. On je dodao kako se radi o vrlo sofisticiranoj i tehnički zahtjevnoj proizvodnji kablovskih setova i eletro ormara za najpoznatije svjetske proizvođače električnih uređaja.\n„Važno je napomenuti da se naša sestra firma u Njemačkoj bavi proizvodnjom solarnih panela i fotonaponskih elektrana. Na tvornici u Sanskom Mostu imaćemo solarne panele koji će proizvoditi električnu energiju za naše sopstvene potrebe i već smo pokrenuli proceduru za to kod Elektrodistribucije BiH“, kazao je Topić. Inače, zanimljivo je kako je do pomenute investicije došlo zahvaljujući radnicima iz Sanskog Mosta koji su zaposleni u njemačkoj kompaniji„HIK GmbH“. Oni su nagovorili vlasnika kompanije, Bertolda Brentrapa, koji je planirao izmještanje dijela proizvodnje iz Njemačke, da to uradi u Bosnu i Hercegovinu.\nPomenuta kompanija poznati je proizvođač elektropreme, a skoro 80 posto proizvodnje plasira na tržišta van granica Njemačke. Načelnik Općine Sanski Most, Faris Hasanbegović je istakao kako se radi o izuzetno značajnoj investiciji za Sanski Most te dodao kako su investitorima, u vrlo kratkom roku, izdate sve potrebne dozvole.


/ INSTANT / Bihać: Značajna ulaganja u Poslovnu zonu Kamenica\nnezavisne.com08.10.2018. u 19:19\nU razvoj i modernizaciju Poslovne zone Kamenica, nadomak Bihaća, u narednom periodu biće uloženo 750.000 maraka, potvrdile su ovdašnje gradske vlasti.\nPrema riječima Nijaza Lipovače, pomoćnika gradonačelnika Bihaća, ova sredstva osigurala je lokalna administracija uz pomoć federalnih i kantonalnih vlasti.\n“Ministarstvo razvoja i poduzetništva FBiH osiguralo je u ove svrhe 250.000 maraka, a isto toliko i Vlada USK. Također, i gradske vlasti će participirati sa istim iznosom sredstava i sve će biti uloženo u izgradnju saobraćajnica i kanalizacionog sistema unutar poslovne zone”, istakao je Lipovača.\nPrema njegovim riječima, razvoj ove poslovne zone jedan je od prioriteta gradskih vlasti, a na ovom lokalitetu već egzistira 15 proizvodnih subjekata.\n“Trenutno imamo obezbijeđeno još 11 građevinskih parcela za nove investitore i njih nudimo po veoma povoljnim uslovima. U narednom periodu očekujemo otvaranje novih proizvodnih pogona i širenje poslovne zone, budući da se radi o zemljištu koje je u vlasništvu grada. Prioritet je da se izgradi osnovna infrastruktura kako bi se ovaj prostor učinio atraktivnim za potencijalne ulagače”, istakao je Lipovača.\nOn je dodao kako će gradske vlasti uskoro organizirati poslovnu konferenciju kako bi investitorima predstavile sve planove vezane za razvoj ove poslovne zone.


On je naveo da, ukoliko je osoba bila u kontaktu sa zaraženim licem, a kompletno je vakcinisana, neće ići u samoizolaciju do trenutka eventualne pojave simptoma, kada treba da se javi lekaru, a do tada će nositi masku i ponašati se odgovorno, piše Srpskainfo.\n– Ako nema kompletan vakcinalni status, samoizolacija će trajati 10 dana – rekao je Čerkez i dodao da sva lica za koje se utvrdi da su pozitivna na virus korona, ako nisu kompletno vakcinisana, idu i izolaciju 10 dana, s tim da će moći da izađu sedmi dan pod uslovom da imaju negativan test.\nPotpuno vakcinisano lica biće sedam dana u izolaciji i, takođe, mogu dva dana ranije raditi test i ako je test negativan, peti dan mogu izaći iz izolacije, objasnio je Čerkez.\nOn je podsetio da je reč o pravilima koja se već primenjuju u većini evropskih zemalja.\nOsim ove odluke, Čerkez je naveo da je Krizni štab preporučio da se forsira antigensko testiranje u svim slučajevima u kojima je to moguće da bi se smanjio pritisak na zdravstveni sistem i izbegla nervoza zbog čekanja na rezultate testiranja, ali da to ne isključuje pi-si-ar testiranja, posebno kod težih slučajeva i hroničnih bolesnika.\nOn je za BHRT rekao da je i dalje izuzetno visoka smrtnost od posledica virusa korona, te da su lica koja nisu potpuno vakcinisana u velikom riziku.\nFBiH Virus korona Izolacija\nPREDLOG KRIZNOG ŠTABA FBiH bi se u martu mogla vratiti na "normalno" stanje, ako pandemija bude nastavila da slabi\n"Situacija je vrlo ozbiljna": Pooštrene mere u FBiH, a OVO su nova pravila\n13:32 Tunel Straževica 15. juna kreće sa PROBNIM RADOM


Povodom Dana Vojske Srbije u Kasarni Car Lazar u Kruševcu održana vojna svečanost | RTK\nPovodom Dana Vojske Srbije u Kasarni Car Lazar u Kruševcu održana vojna svečanost\nObjavljeno: utorak, 23. april 2019.\nPodsetivši pripadnike Garnizona Kruševac i goste de se Dan Vojske Srbije obeležava u spomen na dan kada je 1815. godine u Takovu podignut Drugi srpski ustanak , komandant pukovnik Rade Rnjaković naglasio je da je ovo zajednički praznik svih koji štite, brane i čuvaju našu Srbiju.\nPukovnik Rnjaković je ocenio da su jedinice Garnizona Kruševac u proteklih godinu dana postigle značajne rezultate u izvođenju obuke i osposobljavanju kadra za potrebe Ministarstva odbrane i Vojske Srbije, ali i u realizaciji ostalih zadataka u skladu sa dodeljenim misijama.\nOvom prilikom uručena su unapređenja, odlikovanja, pohvale i nagrade pripadnicima Vojske na osnovu naredbe ministra odbrane, a nagrađeni su i učesnici učenici kruševačkih škola pobednici literarno-likovnog konkursa na temu „Pismo vojniku“.\nPored gradonačelnice Kruševca, Jasmine Palurović i predsednika Skupštine grada Živojina Miloradovića, svečanosti su prisustvovali i predstavnici opština Rasinskog okruga, Eparhije Kruševačke, policije, javnih preduzeća i ustanova, boračkih organizacija, kao i porodice poginulih pripadnika Vojske Srbije.\nPrethodno : Kosanović pred utakmicu sa Proleterom: Protivnika treba poštovati, ali ga se ne treba plašiti\nSledeće : U Kruševcu Biblioteka na trgu


Na PROFILNOJ fotografiji na FEJSBUKU sada možete da OKAČITE zastavu – Uvek Lud Nikad Zbunjen\nFejsbuk dodao gotovo 200 zastava u okviru svoje „Profile Frames“ funkcije, omogućavajući korisnicima da dodaju simbol nacionalnog identiteta u ugao svoje profilne fotografije.\nProfile Frames je objavljen 2015. godine kao način da se omogući korisnicima širom svijeta da istaknu vijernost svom omiljenom sportskom timu, a u decembru prošle godine Fejsbuk je počeo da omogućava svima da dizajniraju i prijave svoje okvire za fotografije.\nDirektor društvene mreže „Fejsbuk“ Mark Zakerberg poslao je nedavno otvoreno pismo sa 5.800 riječi u kome je govorio o novim ciljevima kompanije.\nUkratko, on je priznao da je odgovornost društvene mreže velika, a poručio je i da će moć koju Fejsbuk ima iskoristiti kako bi se doprinijelo izgradnji građanskog angažovanja i globalne zajednice koja bi radila za sve nas.\nNakon proglasa da je Fejsbuk nova vrsta digitalne nacionalne države koja može da prevaziđe sve granice, kompanija sada ponosno proglašava vašu zemlju porijekla.\nUostalom, Zakerberg je i sam poručio da ne pokušava da uništi temelje savremenog građanskog života, već da Fejsbuk funkcioniše u okviru postojeće ekonomske i političke scene.\nIpak, kompanija voli da misli o svojoj društvenoj mreži kao o drugoj državi.\nSirijac koji je slikao selfi sa Angelom Merkel TUŽ...


pink.rs | Dačić sa gruzijskim kolegom o saradnji i globalnim izazovima (FOTO)\nPrvi potpredsednik Vlade Srbije i ministar spoljnih poslova Ivica Dačić zahvalio je danas na čvrstoj poziciji Gruzije u poštovanju međunarodnog prava i teritorijalnog integriteta Republike Srbije.\nDačić, koji boravi u bilateralnoj poseti Gruziji, razgovarao je sa svojim kolegom i domaćinom, ministrom inostranih poslova Davidom Zalkalianijem i upoznao ga o tekućim reformama koje sprovodi Vlada, kao i toku evropskih integracija Srbije i mogućnostima ekonomske saradnje.\nKako je saopštilo Ministarstvo spoljnih poslova, šefovi diplomatija dve države su razmenili mišljenja i o unutrašnjepolitičkim, regionalnim, evropskim i globalnim procesima i izazovima aktuelnog trenutka.\nŠef srpske diplomatije je u prijateljskom razgovoru sa ministrom inostranih poslova Gruzije istakao značaj dobrih i prijateljskih odnosa između dve države i njenih naroda, te izrazio zadovoljstvo uspešnom saradnjom u svim oblastima od obostranog interesa.\nU tom smislu, ministar Dačić je podvukao i važnost nedavnog otvaranja diplomatskog predstavništva Gruzije u Republici Srbiji što će, kako se navodi, dodatno podstaći razvoj bilateralne saradnje.\nNakon sastanka ministri su potpisali Memorandum o razumevanju o saradnji u oblasti omladine i sporta između Ministarstva omladine i sporta Srbije i Ministarstva obrazovanja, nauke, kulture i sporta Gruzije i Zajedničku deklaraciju prvog potpredsednika Vlade Srbije i ministra spoljnih poslova i ministra inostranih poslova Gruzije.\nDačić sa novoimenovanom ambasadorkom Libana\nDačić čestitao Georgijevoj izbor za direktorku MMF


Izbori 21. juna, osim što će promeniti lokalnu vlast u Šapcu, uticaće i na političku karijeru aktuelnog gradonačelnika Nebojše Zelenovića, koji suočen sa predstojećim porazom, već traži rezervni položaj.\nTako mu uopšte ne predstavlja problem da mirno tokom kampanje gleda Šapčane u oči kao da im za 4 godine nije nenameski potrošio 7 miliona evra, što je svojim izveštajima potvrdila Državna revizorska komisija. Ne smeta mu ni što u Šapcu, uprkos očekivanjima građana,koje je lagao u kampanji 2016. godine, nije izgradio podzemnu garažu, što je slagao da će napraviti Šabac na Savi i što je najgore, što je brutalno obmanuo 1000 ljudi kojima je obećao posao u čeličani Danijeli, koja se nikada nije pojavila u Šapcu.\nPreviše je toga slagao Zelenović sa Petrovićem da bi sada mogli bilo čemu da se nadaju. Znaju to i njih dvojica i možda baš zato besomučno traže podršku u insotranstvu, jer je u Šapcu nemaju. Za tu podršku spremni su da obećaju sve. Pa čak i da Peć tretiraju kao grad koji nije u Srbiji, što je lično demonstrirao Zelenović kada je prilikom boravka u Peći napravio sramnu paralelu između Peći i Šapca kao nekakvih opozicionih gradova s direktnom aluzijom na to da Peć nije u Srbiji.\nAli osim što je iz Srbije izdvojio Peć, Zelenović često i o Šapcu govori kao o nekakvom gradu-državi valjda misleći na polise, koji ipak pripadaju antičkom svetu, a ne 21. veku . Doduše, reč politika, kojom Zelenović tako neuspešno pokušava da se bavi već godinama, jeste u direktnoj vezi sa rečju ”polis, grad-država”, ali i sa rečju politikant čijem je značenju Zelenovićevo delo kudikamo bliže.\nTags: Dušan Petrović, Nebojša Zelenović, Šabac\nKoronavirus u Srbiji: 71 novi slučaj, jedna osoba preminula – ukupno 252\nKraljevo – grad bez barijera: izgrađena rampa za nesmetan pristup osobama sa invaliditetom kod atletskog stadiona


Rađenović: Dobra saradnja donosi i dobre rezultate - NMR Info\nDrekslmajer uveo novu autobusku linju za prevoz svojih radnika\n“Radim na tome da, kao pilot projekat, preduzeće “Drekslmajer” uvede novu autobusku liniju od Krajišnika do Zrenjanina a boriću se da vrlo brzo ta linija pokrije celu našu opštinu”. Ovo je deo izlaganja Predraga Rađenovića, predsednika opštine Sečanj na XI sednici Skupštine opštine Sečanj održanoj 15. juna 2017. godine.\nU jučerašnjem razgovoru predsednik Rađenović nam je potvrdio da od ponedeljka, 18. septembra 2017. godine zvanično kreće nova autobuska linija koju uvodi kompanija Drekslmajer iz Zrenjanina za svoje radnike. Autobuska linija od Zrenjanina, Sutjeske, Sečnja do Jaše Tomića obezbediće pogodnije putovanje za sve zaposlene u Drekslmajeru.\n-„Dobra saradnja sa gradonačelnikom Zrenjanina i zvaničnim predstavnicima kompanije Drekslmajer donosi i dobre rezultate. Jedan od rezultata je i uvođenje nove autobuske linije kompanije Drekslmajer za prevoz radnika koji žive na teritoriji opštine Sečanj. Linija od Krajišnika do Zrenjanina uveliko funkcioniše a već od ponedeljka uvodi se nova od Jaše Tomića do Zrenjanina. Drago mi je da se moja obećanja ostvaruju, i to brže nego što sam se i nadao“ – rekao je za NMR Info, predsednik opštine Sečanj, Predrag Rađenović.\nRed vožnje nove autobuske linije kompanije Dreklsmajer za svoje radnike


Oprezno zbog klizavih puteva i odrona | Mladi Nikšića\nNa magistralnom putu Podgorica-Cetinje, na dionici Kamenica-Materizi-Jankovića krš-Ulići saobraćaj će biti u prekidu od deset do 12 sati za sva vozila.\nU većem dijelu Crne Gore jutros se saobraća po mokrim i klizavim putevima, a mogući sui sitni odroni, saopšteno je iz Auto-moto saveza.\nOni vozačima savjetuju vožnju prilagođenu uslovima na putu i poštovanje pravila saobraćaja.\nNa magistralnom putu Podgorica-Cetinje, na dionici Kamenica-Materizi-Jankovića krš-Ulići saobraćaj će biti u prekidu od deset do 12 sati za sva vozila. Mimo ovog termina saobraćaće se jednom trakom i biće regulisan saobraćajnom signalizacijom.\nNa magistralnom putu Cetinje-Budva, na lokalitetima Obzovica i Brajići, saobraćaj će biti obustavljen za sve vrste vozila od deset do 12 sati, a u Markovićima od deset sati i 20 minuta do 12 sati i 20 minuta. Osim u ovim terminima, na mjestima gdje se radi saobraćeće se jednom trakom naizmjenično, uz semaforsku signalizaciju.\nNa magistralnom putu M-2, na dionici Herceg Novi-Kamenari, zbog sanacije klizišta na lokalitetu Baošići, odobrava se promjena režima saobraćaja sa dvosmjernog na jednosmjerni, kao i obustava saobraćaja za sve vrste vozila u trajanju od deset minuta u terminu od deset do 11 i od 13 do 14 sati.\nZbog rekonstrukcije magistralnog puta Nikšić-Vilusi, u mjestu Trubjela, promijenjen je režim saobraćaja sa dvosmjernog na jednosmjerni, uz postavljenu semaforsku signalizaciju.\nNa regionalnom putu režim saobraćaja na dionici Cetinje-Njeguši biće, zbog rekonstrukcije puta, promijenjen sa dvosmjernog na jednosmerni, a saobraćaj će biti prekinut za sve vrste vozila od 11 do 12 i od 15 do 16 sati.\nRežim saobraćaja će, zbog rekonstrukcije magistralnog puta, dionice Budva-Petrovac i raskrsnice Budva-Cetinje-Bečići, biti promijenjen sa dvosmjernog na jednosmjerni, uz postavljenu semaforsku signalizaciju.\nNa magistralnom putu Berane-Rožaje, dionica Berane-tunel Lokve, režim saobraćaja biće promijenjen sa dvosmjernog na jednosmjerni od osam do 18 sati na mjestu u kom su u toku radovi.\nPrije podne kiša, poslije podne razvedravanje\nOprez hroničnim bolesnicima


Moskva osudila izjave Edija Rame - 16.04.2015, Sputnik Srbija\nMoskva osudila izjave Edija Rame\nObnovljena „panalbanska“ retorika neće doprineti očuvanju klime stabilnosti i dobrosusedskih odnosa na Balkanu, saopštilo je rusko Ministarstvo spoljnih poslova... 16.04.2015, Sputnik Srbija\n10:16 16.04.2015 (Osveženo: 11:59 24.11.2016)\nObnovljena „panalbanska“ retorika neće doprineti očuvanju klime stabilnosti i dobrosusedskih odnosa na Balkanu, saopštilo je rusko Ministarstvo spoljnih poslova reagujući na nedavne izjave Edija Rame o ujedinjenju Albanije i Kosova.\n„Moskva je primila s pažnjom izjave u kojima je 4. aprila albanski premijer Edi Rama rekao da bi se Albanci mogli ujediniti u klasičnom smislu, tj. menjanjem granica u regionu ukoliko evrointegracija Albanije i Kosova ne bude ubrzana“, saopštilo je rusko Ministarstvo.\n„Mi smatramo da bez obzira na to kakvi bi razlozi ili motivi mogli stoje iza Raminih reči, malo je verovatno da će ponavljanje `panalbanske` retorike doprineti očuvanju klime stabilnosti i dobrosusedskih odnosa u regionu Balkana, što je od vitalnog značaja za Rusiju i druge evropske zemlje“, navelo je Ministarstvo.\nRama ne brine zbog primedaba Evrope i Amerike\n10 April 2015, 22:10\nU nedavnom zajedničkom intervjuu Rame i kosovskog ministra spoljnih poslova Hašima Tačija prištinskoj televiziji Kljan Kosova, albanski premijer je rekao da „ujedinjenje Kosova i Albanije“ ima dve alternative i da sve zavisi od pristupa EU. Prva je, dodao je on, ujedinjenje u EU. Međutim, ako EU nastavi da zatvara vrata integraciji Kosova, onda će, naveo je Rama, „dve države biti prinuđene da se ujedine na klasičan način“.


Stepenasta kuća / Y+ M design office\tsubota, 02 april 2011 16:06\texpeditio\tStepanasta kuća u Japanu nije sagradjena samo za potrebe jednog bračnog para i njihove dece, već za svu decu iz komšiluka da mogu da se igraju i uživaju. Eksterijer kuće ima formu gigantskih stepenica koje se prostiru duž dve spratne visine i omogućuju predivne vizure na more, kao i mesto za boravak. Pasivno zagrevanje i hladjenje obezbedjeno je putem diskretnih otvora ispod spoljnih stepenica, koji su južno orijentisani, i uvlače svetlost i toplotu tokom zime. Podno grajanje i peć na drva obezbedjuju dodatno zagrevanje. Tokom leta kroz prozore ulazi indirektna svetlost, smanjujući pregrevanje kuće. Ventilacioni otvori u dnu kuće ispod prvih stepenika i veliki otvori u gornjem delu stepenaste fasade, koja se pruža u pravcu vetra, obezbedjuju hladan povetarac kroz unutrašnjost kuće, tokom toplih leta.\nProjekat je kofinasiran i od strane Ministarstva uređenja prostora i zaštite životne sredine Crne Gore sredstvima dobijenim raspodjelom na konkursu za nevladine organizacije za 2010.godinu\tBroj pregleda članka : 452722


Preseljenje Festivala uličnih svirača iz centra Novog Sada u Podgrađe Petrovaradinske tvrđave u svom 16 izdanju uspešno je okončano nakon trodnevne fešte proteklog vikenda, koja je potpuno opravdala višegodišnju ljubav i poverenje Novosađana. Preko 40 hiljada posetilaca kružilo je tri dana Festivala ulicama romantičnog Gradića ispod petrovaradinskih zidina, ne skidajući osmehe sa lica, uživajući u bogatom i raznovrsnom umetničkom programu, svesni da je grad dobio novu sredinu za urbana dešavanja.\nČetrnaest punktova duž Beogradske, Štrosmajerove i Ulice Lisinskog, na platou ispod Pijanog sata, kod Beogradske kapije i iza nje, na Vojnom igralištu i kod Barutane "Josif" gotovo da su bili tesni da prime sve zainteresovane, željne prave nekomercijalne umetničke ponude, pa još i prilagođene stilu izvođenja na ulici i pristupačne svima, bez ograničenja.\nBilo je i šta da se vidi, poput prave ekskluzive - nastupa Jenoa Listeša, koji je opravdao reputaciju najboljeg svetskog cimbaloniste, uz neverovatan duet sa vojvođanskim gitarskim virtuozom Đusijem Kovačem, sa kojim se susreo i zasvirao prvi put u životu, ali toliko bravurozno da su ovacije srećnika koji su tome prisustvovali odjekivale do neba.\nPrave zvezde Festivala bili su Njujorkeri iz sastava Moon Hooch, koji su kroz dva dana boravka i sviranja u Podgrađu stekli brojne poštovaoce svoje zapaljive "pećinske" muzike. Dva saksofona i bubanj zaista mogu da budu zabavni i da vas teraju na igru od dva časa i više, pa čak i na pevanje mada bend svira samo instrumentale. Na kraju su i sami muzičari ostali zatečeni pred saznanjem da publika u Novom Sadu poznaje njihov repertoar, mada su doputovali direktno sa svog uobičajenog radnog mesta - iz podzemne železnice u Bruklinu.\nSa njima u korak išle su i druge muzičke atrakcije ove smotre, poput "španske inkvizicije" diđeriduiste Senjor Markuzena iz Braselone, Humanog džuboksa iz Svonsija, neodoljivih italijanskih šarmera Frateli Mareli iz Bolonje, vinkovačkog bluzera Harp Eplosion, beogradske andergraund atrakcije Ti, ili lokalnih zvezda Frame Orchestra i Plastic Trees ili jednog od najvećih otkrovenja Festivala - Deep Steady.\nNišta manje atraktivni, naprotiv, bili su i ostali, nemuzički programi. Za pozorišni prostor iza Beogradske kapije konstantno se tražila "karta više" mada su svi programi na Festivalu, pa i na tom mestu, bili besplatni. Ipak, gledati predstave savremenog pozorišta, cirkusa, performansa ili plesa, pa još i uz vatrene rekvizite, na proplanku podno zidina pod vedrim nebom prijatne letnje večeri - može da bude zaista veliko zadovoljstvo.\nPozorište Promena, trupa Ludifiko, umetnički duo Vulkai iz Budimpešte i drugi učesnici ovog "stejdža" bili su na visini zadatka. Jednako privlačne bile su i filmske projekcije u otvorenom bioskopu prijateljskog gostujućeg festivala Cinema City, uz probran repertoar domaćih filmskih stvaralaca, dobrim delom posvećenih upravo - muzici.


Beograd /Vučić i patrijarh Irinej: Razgovarali o položaju srpskog naroda u regionu / Radio Sarajevo\n14. 09. 2020. u 15:45:00 Anadolija\nPredsjednik Srbije Aleksandar Vučić razgovarao je danas s patrijarhom SPC Irinejom o položaju srpskog naroda na Kosovu i Metohiji, Crnoj Gori, Hrvatskoj, Republici Srpskoj ali i drugim dijelovima BiH.\nVučić je izvjestio patrijarha Irineja o pregovorima o Kosovu i Metohiji, koji su početkom mjeseca vođeni u Washingtonu i Brusselsu, kao i o razgovorima vođenim sa svjetskim državnicima, saopšteno je iz press-službe predsjednika Srbije.\nPosebna pažnja posvećena je najavi niza ambicioznih projekata za budućnost Srbije, a patrijarh Irinej je iskazao posebno interesovanje za ulaganja države u unapređenje zdravstvenog sistema i naročito pohvalio činjenicu da je država ubrzano pokrenula radove na rekonstrukciji 10 opštih bolnica, kao i radove na izgradnji novog Kliničkog centra Srbije u Beogradu.\nSastanku su prisustvovali vikarni episkop remezijanski Stefan, lični sekretar patrijarha Dejan Nakić i generalni sekretar predsjednika Srbije Nikola Selaković.\nTagovi: Aleksandar Vučić Srbija patrijarh Irinej\nSrbija / Vučić razočaran Crnom Gorom, a njegovi tabloidi pišu "Krivokapić je novi Milo"\n... / Kako se poštuju mjere u Crnoj Gori: U diskoteke na dva ulaza, maske se ne nose\n... / Godišnjica Oluje: Hrvatska slavi najveću pobjedu u Domovinskom ratu


Radio Nešvil – Bogatić » Pantić: Cilj napada – likvidacija Pantić: Cilj napada – likvidacija – Radio Nešvil – Bogatić\nKandidat za gradonačelnika Kosovske Mitrovice Krstimir Pantić rekao je da je cilj napada na njega sinoć bila likvidacija. Stefanović: Ovo je napad na državu.On je naveo da želi da veruje da će to biti poslednji politički motivisan napad na Srbe u Mitrovici.\n„Nadam se da će ovo biti poslednji napad. Nije prvi put da su mi upućivane pretnje. Inspiratori su one političke stranke koje zagovaraju bojkot“, rekao je Pantić.\nPovodom napada na kandidata za gradonačelnika Građanske inicijative „Srpska“, predsednik Skupštine Nebojša Stefanović rekao je da je napad na Krstimira Pantića napad na državu Srbiju.\n„Pozivam državu da najozbiljnije reaguje i da ne dozvoli da se ovakvi incidenti dešavaju“, rekao je Stefanović na konferenciji za novinare u Skupštini Srbije, istakavši da se ne može dozvoliti da pobede „huligani i batinaši“.Stefanović je onima, „koji su naučili da mrze i muzu Srbiju“, poručio da to više neće moći da rade.\n„Što se tiče političkih inspiratora i političkih batinaša, razgovarao sam i sa predsednikom SNS Aleksandrom Vučićem o tome, i on zbog takvih stvari sinoć nije ni spavao. Pričali smo dugo o tome i stvarno ne bih bio u koži tih ljudi“, rekao je Stefanović i još jednom poručio Srbima na Kosovu da ne dozvole da kampanja zastrašivanja bude nešto zbog čega neće izaći na izbore.\nIzlaskom na sutrašnje izbore, zaključio je predsednik Skupštine Srbije, Srbi brane svoj opstanak na Kosovu i Metohiji.\nNa zajedničkoj konferenciji, i ministar Aleksandar Vulin je rekao da napad na Krstimira Pantića predstavlja napad na državu i Vladu Srbije.\n„Ovo nije urađeno slučajno. Pantić se ne bavi nikakvim biznisom, jedino što radi je za državu, i to je njegov greh“, kaže Vulin.\nPrema njegovim rečima, ako se ovo ne zaustavi na Kosovu nikada neće moći civilizavano da se živi.\nVulin je takođe pozvao Srbe da izađu na izbore. „Bez izlaska na izbore ovakvi napadi će biti svakodnevni. Zato što nemamo gradonačelnika, moći će da nas napadaju huligani“, istakao je Vulin.\n27. aprila 2013. radionesvil Komentari su isključeni na Данас је Врбица\nSaobraćaj u opštini Bogatić -dve saobraćajne nezgode,dva lica izgubila život, vozači vozite oprezno!\n18. septembra 2015. radionesvil Komentari su isključeni na Saobraćaj u opštini Bogatić -dve saobraćajne nezgode,dva lica izgubila život, vozači vozite oprezno!


Turističke agencije na stend baju do kraja meseca, budućnost neizvesna – srbijaNASAzemlja\nTurističke agencije na stend baju do kraja meseca, budućnost neizvesna\nby admin October 6, 2020, 2:54 pm 1.2k Views\nTo za Tanjug kaže predsednica Udruženja turističkih agencija Srbije, Marija Matijević, i navodi da, prema informacijama koje ima, zasad nema ni zatvaranja agencija, niti otpuštanja zaposlenih.\nUpozorava međutim da će i otpuštanja i zatvaranje agencija uslediti već krajem meseca, do kada agencije imaju obavezu da zadrže zaposlene zbog državne pomoći, ukoliko se uskoro ne nađe resenje za problem sa osiguranjem, a to znači i licencama, koje bez polisa ne mogu da dobiju.\n“Ostalo nam je da organizujemo izlete, prodajemo karte ili smeštaj u hotelima, a ništa od toga ljudi nisu navikli da završavaju preko nas. Mi za hotele, recimo, ne možemo da dobijemo neke konkurentne cene, pa građani ako idu negde po Srbiji sami nađu smeštaj”, navodi Matijević.\nPovodom ovog problema, sa nekoliko predloga oglasio se danas pokret Dveri, a pre svega – otpis poreza i doprinosa, kao i otpis kamate na kredite koji su u zastoju, dodatne subvencije za ogroman pad poslovanja, suspenziju obaveze o depozitu, kao i poseban tretman u Fondu za razvoj turističkih organizacija i hotelijera kao najugroženijeg segmenta srpske privrede.\n” Ove mere treba da se odnose na oslobođenje, a ne na odlaganje svih obaveza i doprinosa na zarade zaposlenih u turističkiim agencijama. Isto se odnosi i na kamate na kredite za koje je proglašen moratorijum, koje je neophodno otpisati a ne samo odložiti njihovo plaćanje” navodi potpredsednica stranke Tamara Milenković Kerković.\nOna smatra i da je tokom narednih šest meseci potrebno odložiti zakonsku obavezu da na kraju svakog meseca imaju određeni depozit na bankovnom računu, kao i subvencionisati troškove poslovanja agencija koje su imale pad prihoda od 70 odsto u odnosu na prošlu godinu.\nKoliko je ova godina bila teška za turističke agencije i rent a kar kompanije, pokazuju procene da su njihovi gubici premašili 100 miliona evra i da im je promet opao za više od 90 odsto.\nby admin October 30, 2020, 7:43 am


Samsung Galaxy A30S 4GB/64GB DS Crna A307F mobilni telefon | ePonuda.com\nSamsung Galaxy A30S 4GB/64GB DS Crna A307F mobilni telefon cene\ncena 25.990,00 din\nTrenutno nemamo slike za Samsung Galaxy A30S 4GB/64GB DS Crna A307F\nEPonuda nije internet prodavnica već Vam omogućava da brzo i lako nađete Samsung Galaxy A30S 4GB/64GB DS Crna A307F mobilni telefon po najjeftinijoj ceni. Naš cilj je da kupci budu što bolje informisani o ponudi Samsung mobilni telefon Galaxy A30S 4GB/64GB DS Crna A307F na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Samsung Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Samsung Galaxy A30S 4GB/64GB DS Crna A307F mobilni telefon sa PRODAVCEM. EPonuda ne može da garantuje potpunu tačnost specifikacije i slika za Samsung Galaxy A30S 4GB/64GB DS Crna A307F mobilni telefon. Pre kupovine, podatke za Samsung mobilni telefon Galaxy A30S 4GB/64GB DS Crna A307F proverite na sajtu PROIZVOĐAČA.


Zasedalo Gradsko veće u Loznici (video) -\nZasedalo Gradsko veće u Loznici (video)\nGradsko veće u Loznici razmatralo je predlog i nacrt Odluke o završnom računu grada za proteklu godinu i taj dokument uputilo na usvajanje Gradskoj skupštini. Prema izveštajima eksternih revizora izneta je konstatacija da grad Loznica ima zakonit i odgovoran odnos prema budžetu, gde se transparentno i u duhu pozitivnih propisa raspolaže budžetskim sredstvima, pri čemu se vodi računa da se iz njega vidljivo i verno odslikavaju sve investicije i rashodi koji imaju razvojni značaj za Loznicu.\nPrisutan je trend rasta prihodne strane, pre svega po osnovu povećane privredne aktivnosti i zaposlenosti. To je doprinelo da se ostvare dobri rezultati čak i u kriznim periodima pandemije na gotovo svim pozicijama budžeta – od izdvajanja za zdravstvo, infrastrukturu, obrazovanje, demografiju, socijalne podsticaje i aktivnu politiku prema mladima.\nUz ocenu gradskog Odeljenja za privredu da je kompletan javni sektor grada, javna preduzeća, ustanove i organizacije ostvario pozitivne bilanse, jer su sve usluge i obaveze prema korisnicima realizovane, rečeno je da je uz smanjeni broj radnika u pandemijskom periodu, pojačanom aktivnošću, bez zaduživanja i poskupljenja, realizovan svaki od planova javnog sektora Loznice.\nGradsko veće dalo je saglasnost na izveštaje o poslovanju sa finansijskim pokazateljima javnih preduzeća „Naš dom“, „Vodovod i kanalizacija“, „Toplana“, „Loznica razvoj“ i „Parking servis“. Prihvaćena je odluka o osnivanju zajedničke službe za civilnu zaštitu i smanjenje rizika od katastrofa u slivu reke Drine. Razmatrani su i prihvatljivim ocenjeni dokumenti o sufinsiranju programa rada udruženja građana u oblasti socijalne zaštite i sportskih organizacija iz budžeta grada za ovu godinu i izmene finansijskih planova mesnih zajednica Runjani, Bradić, Gornja Badanja i Crnogora.\nPrevious Nastavlja se vakcinacija\nNext MRK Loznica posle pobede čeka odluku saveza, Superliga ili Prva liga


Nikola Jokić na prijemu u rodnom Somboru\nNe samo da je nosilac igre Denvera, Amerikanci su Jokića izabrali za trećeg najboljeg novajliju sezone NBA lige.\n- Samo u Somboru se osećam da sam to ja, onakav kakav zaista jesam i da je to moj rodni grad koga se svakodnevno setim - kaže Nikola, dodajući da se za 15 godina zajedno sa braćom, vraća u Sombor.\nZa uspeh, osim talenta i svakodnevnog rada, presudna je podrška porodice, što Nikola sa svojom braćom koja su takođe u Americi ima.\n- Znamo šta hoćemo i šta možemo zajedničkim naporima da ostvarimo u Americi. Mi smo svi u funkciji podrške Nikoli i posvećeni smo njegovoj igri - ističu Nikolina braća Strahinja i Nemanja Jokić.\nZa sportske uspehe Somborca Nikole Jokića grad je priredio svečani prijem kome su prisustvovali zamenik gradonačelnika Vladislav Živanović, naša proslavljena kajakašica, član Gradskog veća za sport i omladinu Antonija Nađ - Kosanović i direktor Sportskog centra „Soko“ Duško Sekulić.\n- Zahvalni smo što na najlepši način predstavljaš naš grad zbog čega smo ponosni na tebe kao i svi Somborci - rečeno je na prijemu.